
NEVIDLJIVI UZROČNICI BOLESTI 

Napisao Dr. Otmar Trausmiller,.Zagreb 
Sa 1 crtežem 

Još u polovini prošloga stoljeća, kad se počela intenzivnije ra¬ 
zvijati mikrobiologija, nauka o sitnim mikroskopskim bićima, ot¬ 
krio je njemački zoolog Ehrenberg jednoga dana neko tako 
sitno biće, kakvoga dotada još nije vidio. Biće je pripadalo u rod 
bakterija, jedva se vidjelo tadašnjim mikroskopima i Ehrenberg 
je držao, da je tim nalazom dopro do krajnje granice u veličini 
živih bića, da se manji organizam više ne može zamisliti. Zato je 
to novo biće nazvao „Bacterium termo", što znači »granični bak¬ 
terija«. 

Od onoga vremena pa do danas prošlo je mnogo decenija i 
nauka se u to vrijeme razvijala. Tehnička sredstva i aparati su 
napredovali;, mikroskop, koji je čovječjemu oku otkrio sakriveni 
svijet sićušnih dimenzija postajao je sve savršeniji i što se više usa¬ 
vršavao, to se dublje pomicala granica organskoga života. Danas 
znamo, da Ehrenbergov Bacterium termo još ni iz daleka ne stoji 
na granici života, nego da ovako velikih organizama ima u rodu 
bakterija na stotine vrsta. Upravo među bakterijama nailazimo na 
postepeni prelaz od većega prema manjemu. Za mjerenje ovih sitnih 
veličina naše su svakidašnje mjere daleko prevelike, zato se kao 
jedinica mjere uzima dužina od 1/1000 mm i naziva se mikron. Dakle 
kao što se metar dijeli u 1000 mm, tako se 1 mm dijeli u 1000 mi¬ 
krona. — Primijenimo li tu mjeru na bakterije, onda na primjer 
bacil bedrenice ili antraksa, bolesti, koja prelazi na čovjeka od 
stoke, ima oblik štapića i dug je 5—6 mikrona, debeo do 2 mikrona, 
lo je zapravo orijaš među bakterijama i u mikroskopu se vidi vrlo 
dobro već.kod manjega povećanja. Bacil tuberkuloze je već mnogo 
kraći i mjeri poprečno 2—-3 mikrona, bacii tifusa je još kraći, 1,5 
mikrona, t. j. 1000 tih bacila poredanih jedan do drugoga dosegli 
bi samo dužinu od 1,5 mm. Serija time nije završena; dolaze još 
manje forme, na pr. uzročnik t. zv. malteške groznice, bolesti, koja 
se javlja među stokom i u južnim, mediteranskim krajevima pre¬ 
lazi i na čovjeka; taj je još 5 puta kraći od bacila tifusa i ne mjeri 
više od 1/3 mikrona, tj. kad bismo ga povećali 3000 puta, bio bi dug 
tek 1 mm. To je već veličina, koja je jedva pristupačna i današnjim 
savršenim mikroskopima. Radi li se naime o tome, da se neko tijelo 
pod mikroskopom ne samo nejasno i jedva razabira, nego da mu se 

jasno vide konture i forme, onda no možemo povećanje tjerati bez 
granica daleko, jer kad se spustimo ispod dimenzija od 1 mikrona, 
postavlja nam sama priroda zapreke. Poznato je naime, da je svi¬ 
jetlo titranje etera, valovi etera i da svakoj boji sunčanoga spektra 
odgovara val etera određene dužine od 4/10 do 8/10 mikrona. U po¬ 
dručju tih dimenzija dolazi već do jakog izražaja skretanje valova 
svijetla i čestice će se u mikroskopu vidjeti to nejasnije, što su 
manje, dok napokon ispod veličine od 1/4 mikrona slika ne postane 
tako nejasna, da je praktički neupotrebljiva. Prema tome mikro¬ 
organizmi, koji se kreću oko veličine uzročnika malteške groznice, 
predstavljaju za nas granice vidljivoga života, najmanja vidljiva 
bića. 



Predstavnici bakterija i nevidljivog virusa, zamišljeni 10.000 puta povećani, 
kako bi se prikazali razmjeri njihovih veličina. Brojevi u zagradama znače 

veličinu u mikronima. 

1. Bacil antraksa (5) — 2. Bacil tuberkuloze (2,4) — 3. Bacil tii'usa (1,5) — 
4. Bacil malteške groznice (0,33) — 5, Bakteriolog (0,05) — 6. Virus slinavko 

i šapa (0,01). 

Kružnica oko slike označuje veličinu čovječjega crvenog krvnog tjelešca ili 

eritrocita (7,5i). 

Pitanje je: je li to doista i realna, prava granica života, ne 
nastavlja li se serija veličina i dalje, ne postoje li osim ovih jedva 
vidljivih bića još sitniji, današnjim sredstvima nevidljivi mikro¬ 
organizmi'? To je pitanje od velikog teoretskoga i praktičnog zna¬ 
čenja; teoretskog, jer se radi o jednom zamašnom problemu biolo¬ 
gije, o granicama života i o posljednjim dimenzijama živih bića; 

od praktičnog značenja zato, jer nitko ne zna, kakva će se sve svoj¬ 
stva i djelovanja naći u tom sakrivenom svijetu neizmjerno sitnoga, 
kao što prije Pas te ura i razvitka moderne mikrobiologije nitko 
nije mogao unaprijed predvidjeti sva korisna i sva pogubna svoj¬ 
stva bakterija za ljudski rod. 

Prvi trak svijetla u problem unijela je medicinska bakterio- 
logija, čija oblast, kako smo spomenuli malo prije, graniči s po¬ 
dručjem nevidljivih organizama. To je pitanje bilo pokrenuto već 
u doba Pasteurovo prije nekoliko decenija i to cijelo vrijeme 
gomilala su se ispitivanja i radovi tako, da po današnjem stanju 
nauke ne samo da možemo da odgovorimo, da takva neizmjerno 
sićušna nevidljiva bića doista postoje i da. mogu da uzrokuju 
različite bolesti, nego znamo čak i njihova različita fizikalna i 
biološka svojstva. ' 

Put do ove spoznaje bio je dugačak i trebalo je najprije izgra¬ 
diti tehniku i metodiku vidljivih zaraznih klica, bakterija, tek 
zatim se moglo preći preko granice vidljivosti i tražiti puteve za 
ispitivanje nevidljivih bića. Inficiramo li neku pokusnu laborato¬ 
rijsku životinju, na pr. kunića kojom zaraznom bolešću, čiji se bak- 
terij množi u krvi, moći ćemo pomoću mikroskopa jasno pratiti 
cio razvoj bolesti: vidjet ćemo, kako bakterij prodire u krv, kako 
se tamo počinje množiti i kako se napokon razmnoži te preplavi 
cio organizam i životinja pogine. Uzmemo li malo ovakve zaražene 
krvi i uštrcamo li drugom kuniću, i on će za koji dan oboljeti; o:l 
njega možemo da prenesemo bolest na trećega, četvrtoga itd.; isti 
se proces uvijek opetuje. Bakteriji ubijaju životinju poglavito zato, 
jer stvaraju neke otrove, t. zv. toksine, koji se izlučuju u krv, 
razilaze po tijelu i truju organizam. Krv ovakve inficirane živo¬ 
tinje puna je tih bakterijskih otrova, tih toksina. Ako se ta infici¬ 
rana krv filtrira (procijedi) kroz poseban vrlo gust filtar (cjedilo), 
koje zadržava sve čestice, a propušta samo tekućinu, ostat će na 
filtru svi bakteriji, a prolazit će samo krvna tekućina s otopljenim 
bakterijskim otrovima. Uštrca li se zdravome kuniću malo ove fil¬ 
trirane tekućine, on će oboljeti od otrovanja, ali organizam će brzo 
savladati i izlučiti onu neznatnu količinu uštrcanog otrova i živo¬ 
tinja će brzo ozdraviti. Krv ovakve životinje nije infekciozna, u 
njoj nema zaraznih klica. Dakle kod bakterijskih oboljenja injek¬ 
cija ne filtri rane krvi uzrokuje infekciju i smrt, injekcija 
filtrirane krvi samo prolazno otrovanje, koje ostaje bez poslje¬ 
dica. Filtri, kroz koje se obavlja, ovakva filtracija, upotrebljavaju 
se n bakteriologiji vrlo mnogo i prave se iz porozne pečene zemlje 
ili celuloze i sličnih tvari. 

Boluje li neka životinja od kakve bolesti, što je uzrokuju ne¬ 
vidljivi uzročnici, onda su odnošaji sasma drugačiji. Njezina krv 
može biti još toliko zaražena, pod mikroskopom ne ćemo vidjeti 
ništa naročita; injekcijom takve krvi bolest se može prenositi na 
zdrave životinje kao i kod bakterijske bolesti. No filtrira li se krv 
prije injekcije, tada koti druge životinje ne će doći samo do pro¬ 
laznog trovanja, kao kod bakterijske bolesti, nego do prave in- 


196 


Otmar Trausmiller 


Nevidljivi uzročnici bolesti 


197 


lekcije, kao da krv uopće nije bila filtrirana. Znači dakle, da za 
razliku od bakterija filtar nije zadržao uzročnike, da su oni glatko 
prošli kroz njegove pore i da je krv i poslije filtracije ostala in- 
fekeiozna. Na taj smo način dakle došli do spoznaje, da osim vidlji¬ 
vih uzročnika bolesti postoje i sasma sitni nevidljivi, da je granica 
života još daleko ispod dimenzija bakterija, koji su se prije sma¬ 
trali najsitnijim živim bićima i da mogu da postoje na svijetu or¬ 
ganizmi, kojih ljudsko olco nikada nije vidjelo niti će ih vjerojatno 
vidjeti i o čijoj egzistenciji možemo da zaključujemo samo iz nji¬ 
hovog fatalnog djelovanja kao uzročnika bolesti. Po tom glavnom 
svojstvu, da prolaze kroz filtar, nauka naziva ovu vrstu uzročnika 
bolesti filtrabilni virus, tj. otrov, koji se može filtrirati; na¬ 
zivaju ga također invizibilni, nevidljivi virus. Različitim me¬ 
todama možemo da izračunamo i dimenzije tih bića i po tim se ra¬ 
čunima njihova veličina kreće između 1/5 i 1/30 mikrona, t. j. onih 
najvećih stane 5000 na 1 mm, a onih najmanjih 30.000. To su bro¬ 
jevi, s kojima lako operiramo, no koji su nepristupačni našemu 
shvaćanju; lakše ćemo imati o njima neku sliku ili predodžbu, ako 
ih upoređimo s poznatim nam veličinama. Zamislimo cio svijet ne¬ 
kim čudom povećan 5000 puta. Čovjek normalne veličine postigao 
hi onda približno visinu Gaurisankara, bio bi visok oko 8500 m. 
Bacil tifusa bio bi maleno biće od 7,5 mm, t. j % cm, dakle doduše 
sitan, no vrlo dobro vidljiv prostim okom. Najveći filtrabilni vi¬ 
rus, koji doseže veličinu od 1/5 mikrona, ne bi bio veći od 1 mm, a 
najmanji virus mjerio bi samo 0,015 mm, bio bi dakle i kod 
tog ogromnog povećanja ljudskome oku još uvijek nevidljiv. 

Ima dosta zaraznih bolesti, čiji uzročnici pripadaju u zago¬ 
netnu grupu nevidljivog virusa, i to ne samo ljudskih bolesti, nego 
i životinjskih pa čak i biljnih. Od ljudskih bolesti spomenut ćemo 
samo nekoliko najpoznatijih. Ovamo idu na primjer crne boginje, 
bolest, koja je nekada harala u strahovitim epidemijama, dok nije 
bilo pronađeno cijepljenje protiv nje. Tu susretamo i dječiju uze¬ 
tost ili poliomyelitis, bolest, od koje je prije godinu dana oboljelo 
kod nas dosta djece; uzročnik živi u moždini hrptenice. U istu grupu 
pripada i strahovita bolest bjesnoća, koja prelazi na čovjeka od 
bijesnoga psa. Uzročnik živi u mozgu zaražene životinje. Tu je či¬ 
njenicu upotrebio genijalni osnivač bakteriologije Pasteur i na 
tome je on zasnovao svoje cijepljenje protiv bjesnoće tako, da se 
preparira mozak zaražene životinje i cijepi čovjeku, kojega je ugri¬ 
zao bijesan pas. Ne ćemo se upuštati u detalje ovoga načina cije¬ 
pljenja, spomenut ćemo samo, da je to iznašašće bilo jedan od naj¬ 
većih triumfa u historiji nauke, jer je uspjelo, da se sasvlada jedna 
bolest, čiji je uzročnik bio nepoznat i nepristupačan svakomu za¬ 
pažanju. —- Od životinjskih bolesti ide ovamo na primjer svinjska 
kuga, koja uzrokuje kod nas svake godine milijunske štete; nadalje 
slinavka i šap, ovčije boginje, t. zv. ptičja kuga, čiji je uzročnik 
najmanji od svih poznatih virusa i mjeri 0,005 mikrona, t. j. 5 mili- 
juntina milimetra, i mnoge druge. 


Među invizibilni virus ide također bakteriofag, o kojemu smo 
u ovom časopisu već govorili, tj. parasit bakterija, koji napada na 
bakterije, ubija ih i rastvara. Bakteriofag je dakle uzročnik bolesti 
kod bakterija, njihova zarazna bolest. Bio je to vrlo zanimljiv re- 
“} zultat novijih ispitivanja, kad se našlo, da bolest nije samo svojstvo 

viših organizama, čovjeka, životinja i biljaka, nego da i primitivna 
i sitna bića iz roda bakterija također mogu da obole. U tom slu¬ 
čaju invizibilni virus dolazi kao saveznik čovjeka, jer uništava- 
J jući uzročnike bolesti pomaže kod suzbijanja zaraze. 

Dosad smo vidjeli nevidljiva bića samo kao uzročnike bolesti. 
Pitanje je, postoje li u prirodi i druge vrste tih bića, koje nemaju 
utjecaja na ljudsko zdravlje, barem ne u negativnom smislu, kao 
što među hiljadama bakterija postoji samo malen broj vrsta, koje 
uzrokuju bolesti, a ostale žive slobodno u prirodi. Kod bakterija 
je na to pitanje bilo lako odgovoriti, jer se pod mikroskopom lako 
vide i proučavaju. Kod nevidljivog virusa to je daleko teže, jer 
same organizme ne vidimo i na njihovu egzistenciju možemo da 
zaključujemo samo iz njihova djelovanja na okolinu, onako kao što 
na primjer astronom iz raznih perturbacija u stazama poznatih 
planeta zaključuje na postojanje jednog novog nepoznatog. U or¬ 
ganskom području bolest je najočitija takva perturbacija i najlakše 
se proučava, pa zato nije čudo, da je nauka u prvom redu naišla 
na virus, koji uzrokuje bolesti. No zaključujući po analogiji kod 
bakterija vrlo je vjerojatno, da postoje i u slobodnoj prirodi mno¬ 
gobrojna nevidljiva bića i da im pripada važna uloga, možda va¬ 
žnija, nego li se uopće i naslućuje. Stvar je buduće nauke, da ta 
bića pronađe i ispita i da proširi područje dosadašnje bakteriolo¬ 
gije ili možda da stvori novu nauku, biologiju nevidljivoga. 


MANIJA ZA ZLATOM 

Milutin Urbani, Zagreb 

»Auri sacra fames« — sveta pomama za zlatom vlada već ne¬ 
koliko tisuća godina čitavim svijetom. Kroz čitavu prošlost čovjeka 
traga se za tom žutom kovinom. Bogatuni i vladari traže ga u naj¬ 
udaljenijim i zabitnim krajevima Zemlje; traže ga u rijekama i 
morima. Robovi ga traže rujući pod zemljom, a učene glave misle 
ga izvući iz alkemističke retorte. 

Alkemija je imala u pradavno doba svoju znanstvenu podlogu. 
Uvijek je bilo učenjaka, koji su vjerovali, da je svaka tvar sa¬ 
stavljena iz neke prvotne materije t. j. iz neke pra-tvari. 

Moderna kemija uči, da taj prvotni elemenat sastoji iz sitnih 
elektrona. Svi su dakle elementi (kojih poznamo 92) sastavljeni iz 
istovrsnih elektrona. Atomi pojedinih elemenata jesu hrpe od 
elektrona, koji kruže oko neke jezgre (protona). Razbijemo li 
jezgru nekoga atoma, ili mu izbijemo koji elektron, tad će postati 
iz razbijenog atoma novi elemenat dakako manjega atoma. 

Kemija je dosad dokazala samo pretvaranje velikih atoma u 
manje. To znači, da je u laboratoriju moguće samo pretvaranje 
elemenata s velikom atomskom težinom u elemente manje atomske 
težine. Na pr. živa, koja ima atomsku težinu 200, mogla bi se pre¬ 
tvoriti razbijanjem atoma u zlato, koje ima atomsku težinu 197. 

U radioaktivnim elementima raspadaju se atomi sami od sebe 
i prelaze u druge elemente. Materija se polako raspada i razgra¬ 
đuje. 

Obratni proces t. j. sagrađivanje materije ili slaganje elektrona 
i uvećavanje malih atoma, nije nauka još do danas dokazala. Zato 
ipak mora da postoji — negdje u dalekom Svemiru — izgradnja 
atoma. Po svoj priiici sabiraju se elektroni djelovanjem kozmičkih 
zraka, oko postojećih jezgara pa nastaju iz malih atoma elementi 
‘s v’ećim atomima. Elementi se dakle u prirodi razvijaju jedni iz 
drugih. Kad bi postojalo u prirodi samo razgrađivanje atoma, onda 
bi s vremenom nestalo svih naših elemenata. Materije bi se sve 
rasplinulo po neizmjernom Svemiru. Mi bismo bili na sigurnom 
putu u propast. 

Moderna kemija nastoji prirodni proces razvoja elemenata 
skratiti: treba učiniti u kratko vrijeme ono, zašto treba priroda 
milijune godina. Tako su se barem izjavili moderni alkemisti, kad 
su nastojali pretvarati proste kovine u zlato. 

Pretvaranje elemenata je danas dokazana činjenica. Razbija¬ 
njem atoma bave se danas najveći naši kemičari i fizičari. Tako je 
uspjelo Ruther f ordu, J oli o t - 0ur ie-ovoj, Fermi-u, Lorenz-u 
i dr. pretvoriti atome pojedinih elemenata u druge elemente. 
Uspjelo je dapače nekima prirediti nove, naročito radioaktivne, 
elemente, kakvih dosada još nismo poznavali. 

Ovim učenjacima je bila daleko svrha stvaranje vještačkog 
zlata. Jedini cilj njihovih nastojanja bila je istina i nauka. Ali 
uz ovakve nesebične pregaoce nauke stoje redovno i pojedini špe¬ 
kulanti, koji nastoje određene uspjehe nauke iskoristiti u svoje 
egoistieke i često neiijepe svrhe. To se pokazalo naročito u zadnje 
vrijeme, kad je glad za zlatom porasla. 

Otkako su neke države postavile svoju valutu na zlatnu podlogu, 
zlato se tražilo više, nego ikad prije. Zlato -— to jedino sredstvo 
sposobno za zamjenu dobara — počelo je upravo bezobzirno dikti¬ 
rati cijene svim gospodarskim dobrima. Da se ta pogibeljna pojava 
zaustavi, neke su države napustile zlato kao podlogu za svoju va¬ 
lutu. Međutim se dogodilo ono, što se nije očekivalo. Ugled zlata se 
još više podigao, a potražnja za zlatom porasla je iznova. Sve dr¬ 
žave — bile one u zlatnom bloku ili ne bile — počele su nagomi¬ 
lavati zlata. / Pune se tresori banaka suhim zlatom, imućnici sabi¬ 
raju zlatne dukate, sve se ušteduje buržoazije pretvaraju u zlato. 

Manija za zlatom smutila je pamet mnogim savremenim alke- 
mistima. :Čini se, kao da je došlo opet »zlatno doba« za zlatotvorce, 
kao nekad u vrijeme grofa Cagliostra, Mamuguano-Bra- 
g a d i n a i sličnih pustolova i šarlatana. 

Razni su ciljevi, koji vode današnje zlatotvorce u njihovu tra¬ 
ganju za zlatom. Kod većine je to samo luda pohlepa za bogatstvom 
i slavom. Među njima ima i patoloških tipova. Od ovih su najza- 
Lt nimljiviji neki patriote, većinom pripadnici onih borbenih naroda, 

< koji vjeruju, da će ih u budućem ratu dovesti do pobjede kemija 

i kemičari. Takvi zanesenjaci snivaju neprestano o sintetskom zlatu, 
o smrtnim zrakama i o novim otrovnim plinovima. 

Na drugoj strani stoje neki revolucijonarni idealisti, koji misle 
V sintetskim zlatom preobraziti lice svijeta. Današnjem Mamonu 

treba oboriti svaku vrijednost. Ljudima treba dati u ruke sredstvo, 
pomoću kojega može doći svatko do zlata i u svakoj količini. Onda 
će pasti vrijednost zlata toliko, da će morati nastati katastrofa go¬ 
spodarske kulture čitavoga svijeta. 

U slične »plemenite« svrhe kao i za razne »idealne« ciljeve 
osnovana su danas razna zatvorena društva. Kao nekad u tajnim 
laboratorijima vitezova »Ruže i Krsta«, tako se i danas potajno 
radi na sintetiziranju zlata, pomoću kojega bi se imao popraviti 
pokvareni svijet. U Parizu ima nekoliko takvih organizacija n. pr. 
»Societe hermetipue«. Prije tri godine raspustili su u New-Yorku 
društvo »Za spas čovječanstva«. To je društvo imalo 50 filijala, 
svoje glasilo i laboratorij. Naravno da se spas očekivao od vje¬ 
štačkog zlata. 

Alkemisti su uvijek čuvali svoju tajnu i radili u tajnim ra¬ 
dionicama. Slično rade i danas. Tajna takvih adepata (onih, koji 
su upućeni u stvar) biva otkrivena tek pukim slučajem ili kad ih 
prijave vlastima nasamareni aikemistički novčari. 

U posljednje vrijeme došlo je na taj način do zanimljivih pro¬ 
cesa, gotovo u svim prijestolnicama Evrope. Berlin se prije neko¬ 
liko godina riješio zlatotvorcaKur sch ii d g en a (Proces uDiissel- 
đorfu 1929. godine). U Miinchenu uzvitlao je prašinu proces protiv 
glasovitog alkemiste Tausonda (1931. godine). U Londonu trebao 
je prije nekoga vremena izbiti proces protiv K. I. G1 a đ i t z-a. 
Pariš je dao inženjera Dunikovskoga. 

Proces protiv Tausenđa otkrio je veze toga zlatotvorca sa Lu- 
dendorfom i okolinom rascara Vilhelma, koja je gojila nadu, da će 
vještaekim zlatom uskrisiti njemačko carstvo. A Poljak Duni- 
kovski nuđa svoja otkrića u prvom redu francuskoj republici, 
da se njime okoristi država, ma da ga je Pariš već odsudio radi 
prevarljivoga. zlatotvorstva. 

Prije nekoliko godina radilo se u Londonu o procesu protiv 
zlatotvorca Karl Julius G 1 a d i t z-a, koji je osnovao potporom 
jakih novčara društvo »New Process Company-Limiteđ.<< To 'društvo 
imalo je zadaću praviti vještačko zlato. Gladitz je uredio u 
Southallu kraj Londona bogati laboratorij za fabrikaciju zlata iz 
lave sa Marijanskih Otoka. Stručnjaci su proglasili Gladitz a 
ludim fanatikom. Unatoč tome primao je Gladitz ogromne nov¬ 
čane potpore sa svili strana. Gladitz je optužen radi neke pre¬ 
vare (ne radi zlatotvorstva), ali se prije procesa ubio kod pada s 
nekih skela. Nije se moglo utvrditi, da li je počinio samoubistvo 
I ili je slučajno pao. 

Najžilaviji od svih zlatotvoraca je inžinjer Dunikovski, 
koji ima svoj laboratorij a San Bernu. On radi s najmodernijim 
sredstvima: elektricitetom, visokom temperaturom i smrtnim »Z- 
zrakama«. Prije koju godinu uzvitlao je prašinu njegov proces u 
Parizu, u kojem je bio osuđen radi prevarnoga zlatotvorstva. Danas 
traži Dunikovski reviziju procesa, ali se čini, da se služi sad 
drugim metodama, 

Najnovije radove Dunikovskoga kontrolirao je sudski ke¬ 
mičar Dr. Albert Bonn u nazočnosti dvadesetorice novinara. 
Bonn je ustanovio, da Dunikovski nije tražio zlato tamo, 
gdje ga uopće nema. On uzima za svoje pokuse zlatonosnu zemlju, 
iz koje izvadi veće količine čistoga zlata, nego su se mogle dosa¬ 
dašnjim metodama dobiti. 


Sudski vještak Dr. Bonn uvjeren je, da se tu ne radi o pre¬ 
vari, a ni mi nemamo razloga da ne vjerujemo jednom zavjerenom 
stručnjaku suda. Kod ovih najnovijih pokusa Dunikovskoga radi 
se dakle samo o savršenijoj metodi dobivanja zlata pomoću taljenja 
iz zlatnih rudača. 


Kemičar Bonn ne drži dakle Dunikovskoga za alkemistu. 
Barem kod njegovih najnovijih javnih eksperimenata ne radi se 
o stvaranju vještačkog zlata. Drugo je pitanje, ne će li se još 
jednom javiti Dunikovski kao sintetičar zlata, za koje on ima 
u rezervi tajne »Z-zrake«, koje bi trebale zamijeniti kozmičke zrake 
kod izgrađivanja atoma. 

Izgubljeni procesi protiv zlatotvoraca nisu skinuli sa dnevnoga 
reda pitanje sintetskoga zlata. Ovo pitanje muči danas svijet kao 
nikad prije. Danas se grade bogati laboratoriji za transmutaciju 
metala, u kojima rade priznati stručnjaci. Nekoliko hiljada godina 
prošlo je, otkako se rješava pitanje transmutacije prostih kovina 
u plemenite. 

U svako doba bilo je ljudi, za koje se tvrdilo, da su znali pra¬ 
viti zlato. Mi ne moramo da vjerujemo, da je bilo takvih adepata, 
ali možemo vjerovati, da smo danas bliže sintetskom zlatu, nego 
što smo ikada bili. Moderna sintetska kemija priredila' je u svojoj 
retorti dosad mnoge zamršene materije, koje su bile poznate jedino 
iz prirode. Na pr. masti, šećere, kaučuk, benzin i si. Kemija pravi 
umjetne dijamante i gotovo sve dragulje, pa će jednom doći red 
i na zlato... 

Ali nam se kod toga nameće drugo pitanje: hoće li se takva 
vještačka produkcija zlata tehnički imitirati? Ne će li sa vje- 
štačkom proizvodnjom zlata biti ono isto, što je danas sa vještačkom 
proizvodnjom šećera, kaučuka i benzina? Danas su sintetski šećer 
i umjetni kaučuk daleko skuplji od prirodnoga. Ma da je od sinte¬ 
tiziranja tih proizvoda prošlo već nekoliko decenija, to se ipak još 
uvijek svi služimo jeftinijim proizvodima prirode. 

Na pitanju rentabilnosti proizvodnje vještačkog zlata slomit će 
se sve nade u spas čovječanstva ili neko uskrsnuće svijeta, koje 
se od toga otkrića očekuje. 


KINESKI RAK, NEPRIJATELJ RIBARA 

Napisao Otmar Karlovac, Split 
Sa 2 slike 

U našim vodama nema ovoga raka, pa ga naši ribari i ne po¬ 
znaju. Zato se ne bismo osjećali ponukanima da o njemu mnogo 
govorimo, da se naša javnost nije već ranije njime bavila. U pro¬ 
ljeće 1931. god. alarmirale su nas novine, donoseći napise o raku 
(»biču ribarstva«), koji tamani ribe u takvoj mjeri, da će uskoro 
opustošiti bogate ribolovne oblasti Njemačke, a ta pošast prijeti i 
ostalim krajevima Evrope. Neke su naše novine tom prilikom do¬ 
nijele i njegovu sliku, kao što i dolikuje tako glasovitoj životinji! 

Ali ne možemo zamjeriti dnevnoj štampi zbog toga pretjeri¬ 
vanja, kad su i strani stručni ribarski časopisi donosili senzacio¬ 
nalne vijesti o tom raku. Tada nisu još bila provedena naučna ispi¬ 
tivanja, pa je bilo mjesta raznim nagađanjima. 

Ako i »vrag nije tako crn kao što ga opisuju«, ipak ovaj štetnik 
mnogo zabrinjuje ribare. 

K i n e s k i ta k (Eriocheir sinensis H. Milne-Edwards, Chine- 
sische Wollhandkrabbe) _ opažen je prvi put u Njemačkoj pred 20 
godina (1915. godine). Kroz to vrijeme jako se rasproštranio, pa je 
na istoku došao do istočne Pruske, a na zapadu do Belgije. Kako 
je došao u Njemačku, nije poznato, ali je najvjerojatnije, da je 
dospio između organizama, kojima je bio obrastao neki brod, što 
je sa istoka doplovio do ušća Labe (Elbe). Baku je novi međium 
poslije dugotrajne plovidbe po slanijoj oceanskoj vodi dobro došao, 
da se tu nastani. Dr. Schnakenbeck opisuje sličan slučaj sa 
rakom Menippe convexa. U francusku luku Saint-Vaast-la-Houge 
bijaše doplovio neki brod iz Madagaskara. Ispitani su organizmi, 
kojima je njegovo dno bilo obraslo. Ponajviše je bila zastupana 
jedna vrsta vitičara (Balanus tintinnabulum). Nego u svakoj praznoj 
ljušturi vitičara nađen je mali kratkorepi rak Menippe, koji prije 
toga bijaše poznat samo sa Honolulu-a, Siama i Bornea,. Valjda je 
na sličan način, sasvim slučajno, došao i kineski rak u Njemačku. 

Štetno djelovanje kineskog raka najjače se osjeća, u području 
Labe i Vezere (Weser). Baci li ribar vrše za jegulje, nađe ih pune 
ovih rakova. Bibe neće ni blizu, kad opaze raka unutra. Spusti li 
se parangal, rak kroz kratko vrijeme ogoli udice. Povlačenje po- 
vlačnih mreža ne isplati se mnogo, jer ribari već unaprijed znadu, 
da će je napuniti prilovom manje vrijednosti, odnosno kineskim 
rakom. Bi bar je zato prisiljen da u tom području podešava ribolov 
prama godišnjim dobama, obazirući se na navike raka, izbjega¬ 
vajući nadasve mjesta, za koja znade, da u izvjesno doba vrve ra¬ 
kovima. 

Lako je pojmiti, od kolike je važnosti za ribare na ušćima Labe 
i Vezere pronalaženje nekoga načina uspješne borbe proti štetniku, 
čim bi otkrili neke znakove, za koje su držali, da su važni, odmah 

bi svom veselju dali oduška u svojim časopisima, javljajući, da je 
otkrivena neka životinja, smrtni neprijatelj štetnika, ili da se po¬ 
javila neka infekcija, koja će najzad stati glave omrznutom raku. 
Ali ubrzo bi se umiješali naučenjaei, opominjući ih na hladnokrvnost 
i veću kritiku, jer da se u prvom slučaju radi o vitičaru (Balanus), 
koji ima običaj da se učvrsti na mnogim predmetima u moru, bilo 
mrtvim ili živim. Doista oni se gusto naseljavaju i na oklopu kine¬ 
skoga raka, kad ovaj nakon mriještenja otromi, tako da inu sme¬ 
taju u kretanju. Znakove umornosti i tromosti, za koje su ribari 
držali, da su znak skore smrti, treba naprotiv pripisati baš tom 
minulom mriještenju. A u drugom slučaju radilo se o normalnom 
presvlačenju raka. 



Još nedavno vladala je potpuna neizvjesnost u pogledu biologije 
kineskoga raka. Zahvaljujući pogodnom položaju Hamburga za ta 
ispitivanja, kao i institucijama, kojima taj grad obiluje, dva na¬ 
učen jaka, N„ Peters i A. Panning mogli su izvršiti ova pro¬ 
učavanja na širokoj osnovi. 

Kineski rak jako je otporna životinja, koja se lako prilagođuje 
vanjskim prilikama. Nasuprot vijestima, da napada i jede žive, 
zdrave životinje i riblju mrijest, treba naglasiti, da to nije tačno. 
Samo ako je riba oštećena, bolesna ili uginula, rak je iskorišćuje 
kao hranu. 

Za ribarstvo je od naročitog interesa njegovo seljenje i razmno¬ 
žavanje. Kod njega je nagon za seljenjem jako razvijen. Još u pr¬ 
voj mladosti, kao ličinka (u stadiju Megalopa), rak prevaljuje ve¬ 
liki put seleći se u slatku vodu rijeke. U donjoj Labi nađene su ove 
ličinke 100 km daleko od područja mriještenja. Vjerojatno da li¬ 
činke za putovanje uz rijeku iskorišćuju struju. plime, a da se za 
vrijeme osjeke zaklanjaju. Ali ovaj rale ima uopće veću sposobnost 
putovanja, nego što se u početku mislilo, jer je nesumnjivo utvr 
đeno, da je dobar plivač, a to naročito vrijedi za primjerke do 2 cm 


dužine. Voli da se suprotstavlja i jačim strujama, pa je nađen čak 
u cijevima zahoda u stanovima Hamburga. 

Pravilne seobe kineskoga raka zbivaju se stoga, što se područje 
I stanovanja i ishranjivanja (slatka voda) prostorno ne poklapa sa 
I područjem mriještenja (poluslana, bočatna voda). 

_ Ličinke, kao što rekosmo, odlaze iz bočatne vode, gdje su se 
ispilile, u slatku vodu, u rijeku. Seljenje u slatku vodu zbiva se u 
I februaru i martu, a traje do mjeseca maja, mjestimice i do juna. 

U početku hladnijega vremena seljenje se prekida i čini se da 
rak putuje više godina uz rijeku. Dr. Peters cijeni da treba 3 do 
4 godine, da bi kineski rak prevalio put od ušća Labe do Dresđena. 

© Nalazišta žzn.sa jajima 
• Područje -parenja 



SI. 2. Područje mriještenja kineskoga raka na ušću Labe. 

Kad rak osjeti, da treba da se pobrine za potomstvo, počinje 
se seliti pruma ušću rijeke, da bi došao do bočatne vode, gdje 
mri jesti. 

Da bi dokazali ove seobe, u koje se još pred kratko vrijeme 
mnogo sumnjalo, ispitivači su uzimali opsežne statističke podatke 
na različitim lokalitetima. Brojni odnos spolova kineskoga raka 
nije jednak kod seobe uz i niz rijeku. Dalje, u unutrašnjosti rijeke 
prevlađuju mužjaci, što znači da oni dalje prodiru nego ženke. 

Seljenje niz rijeku prvo započinju mužjaci i oni prvi stižu 
na ušće rijeke, gdje zauzimaju riječno korito, očekujući ženke, koje 
iclu za njima. r J o prikupljanje opaženo je vrlo dobro između Bruns- 
biittel-a i Cuxhaven-a (si. 2). Čini se da je to najpogodniji čas, kad 
treba preduzeti borbu za uništavanje kineskoga raka. Tu ga sada, 
u času, kad se sprema na razmnožavanje, hvataju na hiljade centi, 
većinom pak mužjake, koji su, kao što rekosmo, prvi u području 
mriještenja.^ Lovom u jesenjim i zimskim mjesecima i na porne- 
nutom položaju mnogo će se doprinijeti ograničavanju podmlatka. 

Ženke poslije parenja odlaze dalje od Ouxha v en-a u slarug i 
dublju vodu. Od novembra do januara susretamo tu isključivo 
ženke sa jajima. Broj jaja neobično je vehk. Kod ^nke^7 m 
dueačke nađeno je 270.000, a kod druge 0o mm dugačke 920.000 jaja. 
žS n.Si «a, odnomo embrione najmanje 4)4 mjesec., • — 
gp, ispiljuju od marta do juna. Po izvršenom parenju idu i mužjaci 
dalje pJama mora. Rakovi se više ne vraćaju u rijeku, jei ugmu. 

Vrijedna su pomena i opažanja na djelatnosti ovih rakova u 
bušenju obale, svojstvo, koje je tele u zadnje doba 
iskonaiu u čvršćem materijalu obale (ne u pijesku ili mi j 1 
nike P duboke 20 do 80 cm. Najviši dio hodnika jeste sam otvor, a 
hodnik se spušta koso na niže. Na mjestima su hodnici tako gusto 
položeni da pospješuju rušenje obale. . . , 

Rak se lovi u ogromnim količinama. Samoj fabrici konserava 

Grafe Altona) liferovano je u decembru 1932. godine 10 do ZU, 
katkada i 40 centi dnevno. Da bi što bolje poduprli intenzivan lov 
na štetnog kineskog raka, pokušali su da od njega prave »brašno« 
“ ishranu stoke. Ali prodajna cijena toga bračna nije mogla da 
pokrije ni polovinu troška za lov. 

Sada, kad je rak proučen, može se pristupiti borbi većom nadom 
u uspjeh Neće biti lak posao potisnuti kineskoga raka i ograničiti 
ga na njegovu dosadašnju domovinu, na istočnu Aziju, odnosno m 
vode Kine i Japana. 


ČUNJASTO ILI PIRAMIDALNO DRVEĆE 

Pr. Zdravko Amold, Zagreb 
Sa 2 slike 

tj drugom broju »Prirode« o. g. opisao sam pojavu žalobnoga 
drveća i prikazao naše sadašnje znanje i tumačenje o uzrocima i po¬ 
stanku takvih anomalija. 

i Bb k ’ ^io^obffše 84 ?« P trn mi STe, 'Spravo 

6 u n^ a s°t e odlike (var. pyramidalis) ili na stup nalik (var. 
fasHeul 1, koje nastaju poput žalobnib odlika također kao i » - 
SfvSi aeije bilo iz sjemena bilo iz 

crnogoričnog drveća kao jele, pacempresa, čempresa, Dorovice, 
smreke, tise, tuje. One se _ također umnožavaju ponajviše vegeta 
tivnim putem t. j. kalamljenjem. 

Najpoznatija čunjasta odlika je naš jablan Populas italica, od 
kojega postoje samo muški primjerci, pa se zato uopće ne može dru¬ 
gačije nego vegetativno razmnažati. Većina stručnjaka drži jablan 
varijetetom orne topole, dakle (Populas uigra var. italica). Ova je 
odlika valjda u pradavna vremena nastala varijacijom iz sjemena 
crne topole kao muški individuum. Od njega su uzimali mladice za 
vegetativno umnažanje i. tako se odlika umnožila i rasprostranila, te 
danas postoji samo u kulturi ili podivljala kao muški individuum 



Quercus robur f. fastigiata na Štrosmajerovom trgn n Zagrebu. 

Foto Dr. Z. Arnold. 

Kako žalobno tako i cunjasto drveće zauzima zbog svojega 
značajnog stasa u vrtlarstvu važnu ulogu te se sadi u parkovima 
i u vrtovima. 

Žalobno drveće pored konvencionalne upotrebe na grobljima 
kao simbol žalosti sadi se u parku i u vrtu. Neke vrste zbog 
svoje dražesne vedre pojave vrlo su lijepi ukras — osobito vrste, 
koje se odlikuju lijepim cvijetom (na pr. japanske ukrasne tre¬ 
šnje, Prunus subhirtella i dr.). Druge opet vrste veoma su pri¬ 
kladne oblikom svoje krošnje da posluže kao naravna sjenica (na 
pr. žalobni jasen). 




I 

Drveće čunjaste krošnje sade zbog izrazito arhitektonskog oblika, 
gdjegod treba istaknuti arhitektonske linije i naglasiti vertikalu kao 
u nasadima pokraj palača, u drvoredima, u vrtovima, a u prirodnom 
parku u grupama kao kontrast prema zaobljenim i nepravilnim 
krošnjama drugoga drveća. 






Čempresi (Cupressus sempervirens f. fastigiata) u Glavotoku na Krku. 


Svakako je žalobno drveće abnormalna pojava i za 
biljku neprikladna varijacija, koja se u prirodi ne može 
održati. Isto možemo tvrditi i za čunjaste odlike, i ako se čini, da 
su one otpornije prema jakim vjetrovima, jer pružaju udaru -vjetra 
manju površinu, nego li obično drveće. Ako pak s druge strane po- 

gledamo čunjaste odlike crnogoričnog drveća, one su zimi u nepo- 
voljnijem položaju, jer im snijeg laglje polomi grane, koje uspravno 
strše, dok se na pr. elastične normalno položene grane jele ili smreke 
lagano pognu pod teretom snijega, tako da ovaj može i spuznuti 
sa grana. Svakako su piramidalne odlike četinjača zimi u vrtovima 
naročita briga vrtlara, jer ih jaki snijeg, osobito ako je mokar, re¬ 
dovno raščupa i iznakazi, ako ga na vrijeme vrtlar ne strese motkom 
(ili se mora krošnja vezati na više mjesta). 

Međutim čovjek iz estetskih razloga uzima takve varije¬ 
tete u kulturu, umnaža ih i čuva, kako to čini i s mnogim drugim 
varijacijama u biljnom svijetu, koje nam služe za hranu kao razne 
vrste odnosno odlike voća i povrća ili za ukras kao razno cvijeće 
i drveće. 


P A B I R C I 


Sova drijemavica (Strix flammea). 
U oblasti naše faune živi nekoliko 
vrsta sova (jejina), ali nijedna od 
njih nije tako poznata kao sova 
drijemavica, koja je dobila ovo 
ime zbog svojeg čudnog dremljivog 
držanja, a možda i zbog glasova, što 
ih daje od sebe. koji do zamjene sliče 
glasovima čovjeka, kad u snu krče... 

Sova drijemavica je prava ljepo¬ 
tica među domaćim sovama. Upada 
u oči njeno bijelo srcoliko lice, koje 
je samo oko očiju crvenkasto. Inače 
jo ozgo po tijelu pepelkasto siva i 
poštrapana crnim i bijelim pjegama, 
kao da je po njoj popalo biserje, dok 
je ozdo rđasto-žuta ili bijela sa za¬ 
gasitim mrljama. 

Dugačka je oko 35 cm, a raskri¬ 
ljena mjeri oko 90 cm. Ženke su veće 
i krupnije od mužjaka, a bojom ne¬ 
što tamnije. 

Sova drijemavica je gotovo koz¬ 
mopolitska vrsta: nema je samo na 
nekim austromalajskim i oceanskim 
ostrvima kao i na Nju Zilendu i na 
ostrvima Falklanđ. 

U Evropi, osobito u srednjoj i 
južnoj, obična je ptica, koja voli 
blizinu ljudi, pa se zbog toga može 


zateći jednako u selima kao i u ve¬ 
likim gradovima. Rado prebiva po 
crkvenim tornjevima, kulama, sta¬ 
rim zidinama i stijenama, a najra- 



Sova drijemavica fStrix flammea) 


đije po ruševinama starih dvoraca 
i »gradova«. U šumi i planini može 
se zateći samo izuzetno. 

Kod nas je ptica stanarica, koja 
voli svoj zavičaj i nikad ga ne mi¬ 
jenja. Vrlo je blage ćudi. Danju mi¬ 
ruje i drijema u svojem skrovištu, 
a pred suton izleti u polja, vrtove i 
livade, gdje lovi lov na sitne živo¬ 
tinje. Za mjesečine pretraje loveći 
tako cijelu noć do zore, kadšto i do 
izlaza sunca, odmarajući se samo na 
trenutke na zgradama, stupovima i 
drugim povišenim mjestima. Za tam¬ 
nih noći izlazi u lov samo u večer 
i prema jutru. 

Njezin let je sablasno nečujan, ne 
izvodi ni najmanjega šuma. Kad 
leti, poljuljava se, a leti uvijek do¬ 
sta nisko nad zemljom. Kako je vrlo 
radoznala, pridruži se često i čovje¬ 
ku, koji noću hoda, i bez straha kao 
sjena oblijeće okolo njegove glave. 
Razumije se, to je fatalan doživljaj 
za čovjeka strašljive i sujevjerne 
naravi. 

G-las je odvratan, hrapav i kri- 
ještav ton, koji zvuči od prilike kao: 
liri-ji, hri-ji!, a čuje se naročito u 
proljeću za vrijeme parenja. Po 
ovom glasu zovu sovu drijemavicu 
u nekim krajevima hrija. N a u- 
m a n n kaže, da je njezin glas naj¬ 
odvratniji glas u ptičjem svijetu. 
Na čovjeka noćnika djeluje upravo 
jezivo i tjera mu strah u kosti. 

Sova đrijemavica hrani se pogla¬ 
vito miševima, štakorima (parcovi- 
ma), rovkama, krtovima, noćnim 
leptirima i tvrđokrilcima (kornjaši- 
ma), a po svoj prilici ne prašta ni 
sitnoj ptici, koju zateče na noćnom 
spalu. 

Kako je blage ćudi, najbolje se 
vidi po tome, što se često stanjiva 
po golubinjacima, gdje sjedi i spava 
na istom sjedalu ili u istom kutu sa 
golubovima, u koje ona nikad ne 
dira, a tako ni u njihova jaja ni 
mlade, niti se golubovi nje plaše, već 
ju rado podnose kao uljeza i susta¬ 
nara. Kadšto je đrijemavica u golu- 


binjaku upravo okružena hrpama 
miševa, a to je dovoljno svjedočan¬ 
stvo i za njezinu nevinost i za ko¬ 
rist, koju ima čovjek od nje. Po¬ 
znavaoci njezina života tvrde, da na 
noć proždere po 15 miševa, a zatre 
ib mnogo više i sprema kao zalihu 
za tamne i olujne noći, kad ne može 
loviti. 

Leže se u travnju i svibnju, a 
nosi pet do sedam bijelih jaja, na 
kojima starka sjedi oko četiri sed¬ 
mice. Neki parovi gnijezde dva puta 
u godini, jer se mogu još u listopadu 
i studenom zateći jaja i mladi razli¬ 
čite starosti. 

Sova đrijemavica lako se pripito¬ 
mi. Zbog njezine blage ćudi i ljepo¬ 
te, a i zbog komičnih kretnja ljudi 
je rado drže u sužanjstvu. Kad opazi 
čovjeka neprestano se krevelji svo¬ 
jim smiješnim sreolikim licem, izvo¬ 
deći najčudesnije »grimase« kao ka¬ 
kav komičar. Rasteže, iskrivljuje i 
nabire lice tako smiješnim načinom, 
da se čovjeku pričinja njezino licfc 
kao iskrivljena slika (karikatura) 
čovječjega lica. Pri tome tijelo čas 
visoko uspravi, čas opet skupi pre¬ 
mještajući se s jedne noge na drugu 
i ljuljajući se amo' tamo . . . 

Sova đrijemavica je bezuvjetno 
jedna od najkorisnijih naših ptica. 
Zbog toga bi je trebalo posvuda za¬ 
štićivati, a ne goniti, kako to čini 
neobavješteni sujevjerni svijet, koji 
poradi njezinog grdnog glasa i skro¬ 
vitog načina života gleda u njoj 
pticu zlovjesnicu, koja donosi ne¬ 
sreću i smrt svakoj kući, na koju 
padne ili u kojoj se nastani. 

Dakako gone je još na žalost i 
mnogi neupućeni lovci. 

Po našim selima često može da se 
vidi ova sova ubijena i čavlima pri¬ 
čvršćena u razapetom položaju na 
vratima kuće ili štaglja sujevjernib 
ljudi . . . 


V 

Još gore postupaju s njom u ne¬ 
kim drugim zemljama. Tako u Špa¬ 
njolskoj vjeruju, da sova đrijemavi- 
ca ispija ulje vječnih svjetiljaka u 
crkvama, i da joj se osvete, ulivate 
je i živu je skuhaju zajedno sa per¬ 
jem u ulju, a onda od njezina uvar- 
ka priređuju neku »tajanstvenu lje¬ 
kariju . . .« 

Problem zgrušavauja krvi. Već je 

veliki njemački pjesnik Goethe 
rekao, da je krv čudnovat sok. G o e- 
t li e je pri tom očito mislio na rod¬ 
binske i rasne veze po krvi, ali se 
ova njegova duhovita rečenica može 
uzeti i u drugom smislu. Krv je do¬ 
ista još i danas za nauku čudnovat 
sok, jer još do danas nisu riješeni 
svi problemi ove temeljne kapljevite 
tekućine našega tijela, koja obavlja 
znamenito životne funkcije prehrane 
i disanja. Među takve probleme pri¬ 
pada i zgrušavanje krvi. 

Ali prije nego progovorimo u po¬ 
pularnom obliku o tome problema, 
potrebno je zbog toga, da nas razu¬ 
miju i oni, koji nisu učili velikih 
škola, da kažemo najglavnije o su¬ 
stavnim dijelovima krvi. Tj krvi čo¬ 
vjeka i viših životinja razlikujemo 
tekuće i uobličene dijelove. Krvna 
tekućina ili krvna plazma sastoji, 
pored anorganskih dijelova, imenito 
od bjelančevina, koje su u njoj oto¬ 
pljene. Od tih bjelančevina je naj- 
znatnija tako zvani fibrinogen, 
koji se vrlo lako pretvara u kruti 
f i b r i n, kad se krv pusti ili pro¬ 
lije iz krvnih sudova (žila) i ostavi 
na miru. Ovaj proces pozuat Je pod 
imenom zgrušavanja krvi. U tom 
procesu izdvaja se iz krvne tekućine 
fibrin u obliku krvne grude ili 
krvne gruševine, koja je vlak- 
nata sastava, a ispod nje ostaje bi¬ 
stra i žućkasta krvna tekućina, zva¬ 
na sukrviea ili serum. Krv još 
sastoji od dvojakih krvnih zrnaca ili 


tijelaca, od kojih su jedna crvena 
(eritrociti), koji daju krvi njezinu 
prekrasnu boju, a druga bijela (leu- 
kociti). Krvna tijelca predstavljaju 
uobličene ili formirane dijelove krvi. 
Dok je krv u kapljevitom stanju, 
plivaju u njoj ove dvojake stanice 
(ćelije) krvnih zrnaca, a kad se krv 
ugruša, stisnu se krvna zrna između 
mnogobrojnih vlakanaca fihriua, koja 
se među sohom dosta čvrsto drže, 
stvarajući tako krvnu grudu. 

Pitanje zgrušavanja krvi čini sva¬ 
kako jedan od najzanimljivijih pro¬ 
blema hematologije (nauke o 
krvi) i serologije (nauko o 
krvnom serumu); Zna se, da se ovo 
pitanje vuče još od Hipokratovih 
vremena i da su na njem radili ne¬ 
brojeni učenjaci, koji su kušali 
objasniti uzrok i zagonetku zgruša¬ 
vanja krvi. Jedni su tražili uzrok 
zgrušavanju krvne tekućine u ohla¬ 
đivanju krvi, drugi u mirovanju ili 
zastoju opticaja krvi i utjecaju at¬ 
mosferskog zraka, naročito kisika. 
Neki su napokon držali, da se ova 
zanimljiva pojava može objasniti po¬ 
manjkanjem utjecaja živaca., dok se 
krv nalazi izvan tijela, a neki su 
opet smatrali proces zgrušavanja 
krvi pojavom mrtvačke ukočenosti. 

Ovo shvaćanje održalo se u nauci 
sve do pred jedno stoljeće, kad je u 
medicini započela prirodnjačka era 
i kad se pitanje zgrušavanja krvi 
uzelo kao kemijsko pitanje. Ovo 
shvaćanje može da se prati kroz ne¬ 
brojene radove učenjaka počevši ođ 
sredine prošloga stoljeća do najnovi¬ 
jega vremena, a temeljna mu je mi¬ 
sao, da je proces zgrušavanja krvi 
fermentni proces, to jest, da se zbiva 
pod utjecajem tvari, koje katalitički 
djeluju (uzrokuju raspadanje). Ne¬ 
davno opet pokušali su ovaj problem 
riješiti neki učenjaci hipotezama iz 
oblasti koloiđne kemije. 

Vrlo su zanimljivi o problemu 
zgrušavanja krvi nalazi Heinricha 
Lamper t-a. 

Lamport je prije nekoliko go¬ 
dina započeo istraživati ovaj pro¬ 
blem krvi u Munchen-u zajedno sa 
profesorom Keuliaue r-om. Nji¬ 
hova istraživanja imala su svrhu da 
objasne činjenicu zašto se krv prije 
zgrušava na hrapavoj površini. Oni 
su naime u svoje vrijeme opazili, da 
se krv mnogo brže ugruša u stakle¬ 
noj posudi nego u posudi od para¬ 
fina te su, polazeći sa ovoga isku¬ 
stva, nadali se, da će uzrok učinka 
stakla, koji pospješuje zgrušavanje 
krvi, moći naći pomoću fizikalnih 
istraživanja prionljivosti tekućine (u 
ovom slučaju krvi) uz razne tvari. 
Istu ovu slutnju o rješenju proble¬ 
ma zgrušavanja krvi izrekli su već 
prije Lampert-a i N e u b a u e r-a 
neki drugi učenjaci, tako Preund 
1886. godine i kasnije Bordet i 
G e n g o u, ali je nisu nikad mogli 
dokazati. 

Nova metoda L a mp e r t-a i 
N e u b a u e r-a sastojala je u tome, 
da su jednostavnim načinom pomoću 
ležećega mikroskopa mogli fotograf¬ 
ski snimiti u povećanoj slici tako 
zvani »memiseus« na staklenom šta¬ 
pu, uronjenom u tekućinu, to jest 
onu količinu tekućine, koju je štap 
zbog- svoje sposobnosti pridržavanja 
tekućine, na sebe pritegnuo i podi¬ 
gao nad površinu tekućine. Ova pri- 
dignuta količina tekućine vidjela se 
oko staklenoga štapa na površini te¬ 
kućine kao mali prilegli humak. Iza 
ovoga pokusa upotrebili su Lam¬ 
port i Neubauer razno druge 
čvrste supstancije za iste svrhe, to 
jest istraživali su na njima sposob¬ 
nost prionljivosti tekućino te su na 
taj način dobili, poređujući pojedine 
supstancije, i razne stupnjeve ove 
sposobnosti. Praveći pokuse sa krv¬ 
lju, odnosno poređujući utjecaj raz¬ 


nih čvrstih supstancija na vrijeme 
zgrušavanja krvi, mogli su ustano¬ 
viti, da tijela, koja se odlikuju ja¬ 
kom prionljivošću tekućine, pospje¬ 
šuju zgrušavanja krvi, dok tijela sla¬ 
be prionljivosti usporuju zrušavanje 
krvi. 

Krv se najprije ugruša na sta¬ 
klu i sapunu, zatim na kremenu i 
celuloidu, prostim kovinama i t. d. 
Ako naprotiv krv dođe u dodir sa 
smolama, plemenitim kovinama, olo¬ 
vom i parafinom, njeno zgrušavanje 
biva usporeno. Tako na primjer ako 
imamo jednu čašu od stakla, a drugu 
od jantara, pa ih napunimo krvi i 
ostavimo tri sata na miru, onda će¬ 
mo jasno vidjeti različit utjecaj sta¬ 
kla i jantara na zgrušavanje krvi. U 
čaši naime od stakla, vidjet ćemo, 
da se krv razdvojila u tamnu krvnu 
graševinu i u svijetlu sukrvicu (se¬ 
rum), dok u čaši od jantara nije do¬ 
šlo do odvajanja krvi, to jest do pro¬ 
cesa zgrušavanja. Ujedno ćemo usta¬ 
noviti, da su u čaši od jantara sva 
krvna tijelca pala na dno i da je 
nad njima ostao dosta širok svijetli 
sloj krvne plazme, u kojem nema 
krvnih tijelaca. U staklenoj čaši na¬ 
protiv, u kojoj se krv brzo pretvara 
u graševinu, nema ovoga napadnog 
obaranja krvnih tijelaca. To ujedno 
znači, da se krvna tijelca mogu u 
mirnoj krvi obarati na dno samo ta¬ 
ko dugo, dok ne nastane zgrušava¬ 
nje krvi. Drugim riječima: čim veći 
je najgornji svijetli, krvnim tijelci- 
ma bogati sloj krvne plazme, tim 
kašnje počinje proces zgrušavanja. U 
posudama od supstancija, koje po¬ 
spješuju zgrušavanje krvi, lijepo se 
vidi okupljanje krvnih zrnaca na 
granici površine krvne tekućine. 

Ova fizikalna istraživanja nisu 
od važnosti samo za teoriju, nego i 
za medicinsku praksu. 

Kako je poznato, moderna medi¬ 
cina uvela je tako zvanu transfuziju 

krvi, to jest prenošenje krvi od je¬ 
dne osobe na drugu, koja je nekim 
nesretnim slučajem izgubila mnogo 
od svoje krvi. 

Ovo prenošenje krvi od darovate¬ 
lja na primaoca traje uvijek neko 
vrijeme, u kojem se krv ne smije 
nipošto stinuti ili zgrušati. Ako se 
kod transfuzije krvi upotrebe sudovi 
od stakla, može nastati opasnost, da 
se krv prerano zgruša. 

Pokazalo se, da u ovu svrhu ne 
vrijedi ni parafin, jer nije dovoljno 
čvrst, jer nije proziran, a osim toga 
ne može se dobro sterilizirati. Poku¬ 
šali su parafinu dodati neke kemičke 
supstancije, koje usporavaju zgru¬ 
šavanje krvi, ali se ustanovilo, da 
ova primjesa štetno djeluje na krv. 
S toga se sama sobom nametala po¬ 
treba da se na osnovu istraživanja o 
prionljivosti tekućine uz razne sup¬ 
stancije pronađu takve supstancije, 
koje su čvrste i prozirne, koje se la¬ 
ko steriliziraju i koje su loši vodiči 
topline, a zaustavljaju zgrušavanja 
krvi. 

Takve supstancije našli su 
Lampe rt i Neubauer u umjet¬ 
nim smolama, koje su zbog svoje 
sposobnosti zaustavljanja procesa 
zgrušavanja dobile zbirno ime 
atrombit (a ne, thrombus 
= graševina), nadalje u jantaru, od 
kojega se dadu izraditi svakojaki in¬ 
strumenti. Prije nekoga vremena je 
firma Lautenschlager u Mun¬ 
chen-u stavila u promet iz takvih 
supstancija aparate i instrumente za 
transfuziju krvi, brojanje krvnih 
tjelešaca, određivanje brzine, kojom 
padaju na dno krvna tijelca, određi¬ 
vanje vremena, u kojem se krv zgru¬ 
šava i serum izlučuje iz svježe krvi, 
kojoj se ne trebaju više dodavati ni¬ 
kakve kemijske supstancije, koje 
sprečavaju zgrušavanje. 

U isto vrijeme sa znamenitim ot¬ 
krićem njemačkih učenjaka padaju 


pokusi, što su ih izveli tri medicina¬ 
ra sveučilišta Washington, radeći ta¬ 
kođer na problemu zgrušavanja kr¬ 
vi, ali u obratnom pravcu. Ima nai¬ 
me slučajeva, gdje je medicini stalo 
do toga, da ne uspori zgrušavanje 
krvi, kako je to slučaj kod transfu¬ 
zije krvi, nego da naprotiv ubrza 
zgrušanje krvi, kako je to slučaj kod 
velikih krvarenja, gdje treba, da se 
što prije zaustavi krv. 

Spomenuti američki medicinari 
ustanovili su, da se podavanjem vi¬ 
tamina D za hranu, može skratiti 
vrijeme, koje je potrebno za zgruša- 
vanje krvi na 5 do 13 trenutaka, a to 
je važno za slučajeve teškoga krva¬ 
renja, gdje život pacijenta zavisi 
upravo o brzoj pomoći, jer krvarenje 
od nekoliko minuta može da bude 
sudbonosno. 

Ovo otkriće američkih medicinara 
nada sve je važno, naročito za tako 
zvane h e m o f i 1 e ili krvare, čija 
krv se u opće ne zgrušava ili se 
zgrušava vrlo polagano, kod kojih je 
i slab ubod iglom dovoljan, da na¬ 
stane krvarenje, koje se ne da zau¬ 
staviti, a koža sluznica tako osjetlji¬ 
va, da pacijent umre kod vađenja 
zuba zbog krvarenja.' 1 ) 

Napokon spominjemo, da se krv 
može zgrušati ne samo izvan tijela, 
nego i u samom tijelu čovjeka. Biva 
to u arterijama, u srcu, u kapilari- 
ma (najsitnijim krvnim sudovima), a 
osobito u venama. Krvna graševina 
nastaje odatle, što zapne opticaj kr¬ 
vi, što se suze ili prošire krvni su¬ 
dovi, što smalakše snaga srca, što se 
podveže stanovito udo, što obole sti- 
jenke sudova (arterioskleroza) — sve 
sama stanja koja predstavljaju bo¬ 
lest trombozu (thrombosis) tako 
nazvanu zbog grudica krvne gruše- 


1 ) Isp. Vitamin D pospješuje zgru¬ 
šavanje krvi. Priroda XXII (1932) 
br. 7 i 8, str. 227. 


212 


Pabirci 


Pabirci 


213 


vine (thrombus). Razvitku tromboze 
osobito prija dugo ležanje u kre¬ 
vetu iza teških bolesti, u kojima 
jo redovno poremećena cirkulacija 
krvi. 

Središte mozga za reguliranje ma¬ 
sti. Najnovija istraživanja na prvoj 
medicinskoj klinici sveučilišta u Be¬ 
ču čine vjerojatnim, da postoji u 
mozgu zasebno središte, koje upra¬ 
vlja masnim tvarima u tijelu. Drži 
se, da ovo središte ne vrši svoje 
funkcije kod ljudi, koji trpe od tako 
zvane debljice (adipositas, obesitas). 
Dosad se nije mogla ustanoviti ka¬ 
rakteristična razlika u sadržaju ma¬ 
sti krvi kod normalnih i debelih 
ljudi. Sadržaj masti krvi jednak je 
kod debelih i normalnih ljudi, kad 
su na tašte, ali poslije dobro za- 
mašćenog obroka poraste kod obiju 
sadržaj masti krvi. Kod bolesnika, 
koji boluju od šećerne bolesti, upra¬ 
vo je protivno, jer je kod njih veC 
na tašte šećer u krvi povišen, a iza 
obilnog obroka, koji je šećerom za¬ 
slađen, povisuje se upravo do naj¬ 
veće mjere. Bečkomu kliničaru W. 
Raab-u uspjelo je, da je za de¬ 
bljinu otkrio abnormnu reakciju ma¬ 
sti u krvi. 

Eaab je iz moždanoga privjeska 
izdvojio posebni hormon 1 i p o i- 
t r i n. Ovaj hormon ima to svojstvo, 
da snizuje sadržaj masti u krvi, po 
svoj prilici na taj način, što potiče 
jetru, da iz krvi irvuče mast i u 
sebi je gomila. Ako normalnom čo¬ 
vjeku uštrcamo određenu dozu li- 
poitrina, izostat će redovito poviše¬ 
nje masti u krvi iza obroka obilna 
mašću, što više, kadšto će se dapače 
moći ustanoviti opadanje masti u 
krvi. Kod debelih ljudi nema ubri¬ 
zgavanje lipoitrina nikakva učinka. 
Kod njih nije hormon u stanju spri¬ 
ječiti porast masti u krvi poslije 
masnoga obroka. Odatle izlazi, da 


debljici ne mora biti razlogom ne¬ 
stašica hormona, koji utječe na iz¬ 
mjenu masnih tvari u krvi. 

Prema drugim kliničkim opaža¬ 
njima mnogo je vjerojatnije, da se 
debljica osniva većinom na pore- 
metnji u središtu mozga, koji upra¬ 
vlja izmjenom masnih tvari. Sadr¬ 
žaj masti u krvi zavisi upravo 
od ovoga središta u mozgu, koje 
opet podražuje hormon lipoitrin mo¬ 
ždanoga privjeska. Pokusi izvedeni 
lipoitrinom pokazali su, da središte 
mozga debelih ljudi ne odgovara na 
podražaj hormona. Zbog toga ostaju 
i hormonski preparati moždanoga 
privjeska bez učinka kod liječenja 
debljice. Potrebni hormoni mogu da 
postoje kod debelih ljudi, ali sre¬ 
dište za mast u mozgu ne reagira 
na podražaj hormona. Prema tomu 
je debljica zapravo bolest mozga. 

Serum protiv žute groznice. Žu¬ 
ta groznica, zvana još »fiebre ama- 
rilla« ili »američka kuga« (naučno 
febris flava) poznata je još od Ko¬ 
lumbovih vremena, a već je nekoliko 
puta brodovima prenesena u južnu 
Evropu, žuta groznica je zarazna ili 
piiljepčiva bolest, koja bara u vru¬ 
ćim zemljama, naročito u Zapadnoj 
Indiji, Meksiku, Venezueli i Brazi- 
liji. Pošto se žuta groznica razvija 
samo kod temperature od 21 do 22°C, 
ne može da pređe u umjereni pojas 
ili da prekorači određeni položaj vi¬ 
sine. 

Uzročnik žute groznice nije još 
sigurno poznat; on dolazi naročito 
na vlažnim mjestima, koja leže po¬ 
kraj vode, a može se prenositi tako¬ 
đer predmetima i insektima. Osobito 
su prihvatljivi za žutu groznicu 
Evropejci; Crnci i Mongoli su imu¬ 
ni. Žuta groznica izbije 2 do 25 dana 
poslije infekcije uz pojave tresavice 
i bolova u glavi i udovima. Laki' 
(benigni) slučajevi bolesti poprave 

se iza 2 do 3 dana, teški (maligni) 
slučajevi dovode u istom vremenu do 
smrti. U drugim slučajevima pojav¬ 
ljuje se nakon kratke stanke povi¬ 
šena groznica, slabost srca, žutica i 
upala bubrega. Vrlo često prate ovu 
kobnu bolest »crno bljuvanje« uzro¬ 
kovano krvarenjem želuca i krvavi 
proljev. Mortalitet koleba između 15 
do 70 postotaka. 

Kod suzbijanja žute groznice do¬ 
lazi u obzir u prvom redu isušiva¬ 
nje voda stajaćica, čistoća, oprezan 
način života, izbjegavanje opasnih 
mjesta. Liječenjem se pobijaju samo 
simptomi, jer fale specifična sred¬ 
stva. 

Borba protiv žute groznice dovela 
je do toga, da su danas gotovo svi 
tropski krajevi, u kojima nastavaju 
Evropejci, oslobođeni od ove kobne 
bolesti. Ali upravni činovnici, uče¬ 
njaci i misionari dolaze ipak, ako i 
rjeđe, nego prije, u krajeve, gdje još 
ima žute groznice. To je ponukalo 
đra W. A. S a w y e r-a na Bockefel- 
lerovu zavodu za medicinska istra¬ 
živanja, da pokusa napraviti serum 
protiv žute groznice. S a w y e i je 
nekoliko godina proveo radeći na 
ovom problemu. Nedavno je jedan 
njemački naučni časopis javio, da je 
ovom američkom učenjaku uspjelo 
mnogostrukim cijepljenjem bijelih 
miševa toliko oslabiti virus (otrov) 
žute groznice, da se on može bez 
štetnih posljedica ucijepiti čovjeku, 
svejedno, je li čovjek već imao kad 
žutu groznicu, ili samo kao sredstvo 
preventivne obrane. Prema dosadaš¬ 
njim iskustvima tvrde, da zaštita 
traje najmanje dvije godine. 

Paučina. Možda je čitaocima ovih 
redaka već otprije poznato, da se od 
paučine može priređivati svila, i to 
mnogo holja svila, nego je svila, ko¬ 
ja se dobiva od čahure dudova svil- 


ca (svilopielje), jer je prodivna nit 
paučine vanredno čvrsta. Poznato je, 
da su niti paučine vanredno tanke, 
tako tanke, da jedva 100 niti pauči¬ 
ne imaju debljinu čovječje kose. Da 
se postigne upotrebljivi konac za ši¬ 
vanje, trebalo bi 18000 predivnib niti 
paučine. Odatle izlazi, da je nenat- 
kriljiva svila od paučine mnogo pre¬ 
skupa za takve svrhe. Jedan kilo¬ 
gram paučjega prediva stajao bi iz¬ 
među 27000 do 36000 dinara. Ali zato 
ima drugo područje, na kojem je 
paučje predivo našlo mnogo bolju 
mogućnost primjene naime kod 
astronomskih sprava, koje služe za 
mjerenje. 

Zbog vanređne finoće paučje pre- 
divno niti, njezine čvrstoće i jedno¬ 
ličnosti nadmašuje paučina sav ostali 
nitasti materijal za tako zvane Hita¬ 
ste krstove, koji se baš od nje prave, 
a omogućuju vanredno točno čitanje 
podataka o subtilnim mjerenjima. 

Pojedinu predivnu nit gradi pauk 
od nekoliko još tanjih niti, koje zaje¬ 
dno isprede stražnjim nogama. Naj¬ 
veći umjetnik modu paucima naše 
faune je pauk krstaš (Epeira 
diadema), koji prede nit pomoću 
osobitog organa za predenje, koji 
ima 400 rupica (predljivih cjevčica). 
Pauk krstaš prede pomoću ovoga or¬ 
gana pet vrsta niti, među njima tako 
zvane niti za hvatanje, koje su po¬ 
krivene sitnim kapljicama neke 
ljepljive i židk© tekućino. 

Niti od paučine pauka krstaša 
ipak su pregrube za astronomske 
svrhe. U tu svrhu se upotrebljavaju 
mnogo finije niti kućnoga pau¬ 
ka (Tegenaria domestica), ali ne niti, 
od kojih pauk gradi svoju mrežu, 
nego niti, od kojih prede čahure za 
spremanje jaja. Ove čahure (kokoni) 
nisu sve jednako upotrebljive, nego 
se moraju među njima odabrati 
najfinije i najjeđnoličnije. 

Niti se iz čahura izvlače pomoću 
pineete i jedne fine povijene igle. 
Ovakve niti su dakako mnogo veće, 
nego je dužina u instrumentu za 
mjerenje, za koju su određene. Nit 
se mora ponajprije 12 do 15 sati ra¬ 
stezati. To se čini na taj način, da 
se na krajevima niti objese kruglji- 
ce od voska i nit tako objesi, da slo¬ 
bodno lebdi. Tad se prevuče nekoliko 
puta kistom zamočenim u eter i tako 
■s nje odstrani prašina i druga ne¬ 
čist. Pošto su nit tako očistili, iste- 
gli i izgladili, polože ju zajedno sa 
voštanim krugljicama preko oboda, 
nad kojim ju kane razapeti, i to ta¬ 
ko da voštane krugljice vise postran¬ 
ce kao utezi i drže nit napetu. Napo¬ 
kon se nit pričvrsti, tako da se po¬ 
nešto ugrije i premaze pomoću glat¬ 
koga štapića bezbojnim lakom, koji 
se tad ostavi na miru, dok se ne osu¬ 
ši, a zatim se skinu krajevi niti sa 
voštanim krugljicama, 

Pravi pauci (Araneida) imaju 
na abdomenu (zatku) redovno po 4 
ili 6 člankovitih predivnib bradavi¬ 
ca, koje se nalaze blizu analnoga 
otvora. Na cjevčice u predivnim bra¬ 
davicama izvire iz predivnih žlije¬ 
zda kaplje'vito predivo, koje se po¬ 
kretanjem pauka istegne u vrlo tan¬ 
ku, u početku žiđko-tekuću nit, koja 
brzo na uzduhu otvrdne, a nije deb¬ 
lja od nekoliko mikrona (nekoliko 
tisućina jednoga milimetra). Kod 
stapanja sa susjednim nitima posta¬ 
je od prvobitno jednostruke niti 
mnogostruka nit, od koje pauk pre¬ 
de svoju paučinu dvjema češljastim 
čakijama, koje se nalaze na pretpo¬ 
sljednjem članku stražnjih nogu. 
Ova naprava (calamistrum) sastoji 
od jednoga ili dva reda čekinja. Če¬ 
sto imaju pravi pauci pred prvim 
parom predivnih bradavica još naro¬ 
čito predivno polje ( cribellum ), na 
kojem se nalaze također mnoge pre- 
đivne cjevčice. 


Vještina predenja paučine od ve¬ 
like je važnosti za prave pauke, jer 
im pruža obilje različitih mogućno¬ 
sti eksistencije. Sigurno je, da se ta 
vještina s vremenom malo po malo 
usavršila. Vjerojatno je, da su pre- 
divne niti prvobitno služile samo 
kao zaštita uredbe za jaja pauka, a 
tek poslije su mnogi pauci naučili 
da niti iskoriste za pravljenje cijevi 
određenih za stanovanje, dok nisu 
napokon stali presti od njih više ili 
manje umjetne mreže za hvatanje 
plijena. 

Neki pauci umiju svoje pređivne 
niti upotrebiti i u druge svrhe. Ta¬ 
ko se neke sitne vrste pripnu uza 
slobodnu nit paučine i puštaju da ih 
tako vjetar dalje nosi (seljenje pau¬ 
ka, bablje ljeto). Ovi »aeronauti« re¬ 
dovno su mladi pauci iz porodice 
Thomisidae, koja je vrlo bogata vr¬ 
stama. 

Eulan. Gusjenice malenih leptira 
moljaea počine svake godine na svi¬ 
jetu milijunske štete. Od davnino 
muči se čovjek da iznađe radikalna 
sredstva za suzbijanje ovih štetočh 
nja. Ovo pitanje bilo je, a i danas 
je još vrlo važno, ne samo za tvor 
ničare i trgovce vune i krznene ro¬ 
be, nego i za svakoga pojedinca, 
koji želi da sačuva svoja odijela od 
napadaja moljaea. U prometu Je do¬ 
sad bilo mnogo raznih sredstava 
protiv moljaea, ali se nijedno od 
njih, unatoč silnoj reklami njihovih 
proizvođača, nije pokazalo dobrim, 
čini se, da je njemačka kemijska in¬ 
dustrija riješila ovaj problem izna- 
šašćem eulana. Eulan je dobio svoje 
ime od grčke riječi »eu« (dobar) i 
latinske riječi »lana« (vuna), dakle 
eulan znači dobar za vunu. 

Prema podacima prof. dra. Al- 
breclita H a s e-a (Die TJmscliau, 1934, 
sv. 46) stavili su Nijemci u promet 
nekoliko vrsta eulana, od kojih su 


jedni određeni za tekstilnu industri¬ 
ju, drugi za praksu. Razlikuju u 
glavnom dvije vrste eulana: jedni su 
topljivi u vodi (wasserlosliche Eu- 
*>4 lane) sa trgovačkom oznakom »Eulan 

neu«, »Eulan W. extra«, »Eulan NR«, 
drugi su netopljivi u vodi (wasser- 
unlosliche Eulane) sa trgovačkom 
< oznakom »Eulan AL« i »Eulan BL«. 

Posljednji eulani AL i BL otapaju se 
u organskim sredstvima otapanja. 
Prva grupa eulana služi poglavito 
za očuvanje vune, perja i dlake u 
i’abrikaciji, dok je druga grupa odre¬ 
đena za naknadno očuvanje gotove 
robo u kemijskim praonicama. Du¬ 
gotrajni pokusi dokazali su, da su 
obje grupe eulana po svojem biolo¬ 
škom učinku jednake vrijednosti. 

Zna se, da gusjenice moljaea ne 
napadaju svaku vrstu robo jednako 
rado. Često rastoče u istom ormaru 
gotovo posve jedno odijelo, a drugo 
i ne dirnu. Ne smije da se zaboravi 
ni na to, da ima nekoliko vrsta mo- 
ljaca, koji su većinom monofagi, to 
jest napadaju samo na određenu vr¬ 
stu hrane, tako moljac krznar ( Tinea 
pellionella) uništava samo predmete 
od krzna, perni moljac ( Tinea cri- 
nella ) samo perje, moljac suknar (77- 
neola biselliella ) samo sukno i t. d. 
Pita se sad, kako djeluje postupanje 
, sa eulanom kod vune, krznenih stva¬ 

ri, perja, konjske dlake i t. đ., dakle 
kod stvari, kojima se gusjenice mo¬ 
ljaea najradije hrane? Eulan čini sve 
te stvari sigurnima od napadaja mo¬ 
ljaea, jer ih njihove gusjenice ni¬ 
kako ne napadaju. Gusjenice moljaea 
nikako ne će da žderu vunene niti, 
koje su preparirane eulanom. Valja 
napomenuti i to, da eulan nikako 
nije škodljiv predmetima, koji se 
njim prepariraju. Eulani ne hlape 
nego čvrsto sjede na vlaknu, zbog 
čega ostaju tkiva, koja su njima pre¬ 
parirana, trajno otporna za moljce. 


Eulani dakle nisu preparati, koji bi 
imali da djeluju svojim mirisom ili 
nekim otrovom na leptire moljaea, 
koji okolo lete, ili na njihove gusje¬ 
nice, koje okolo gmižu, nego oni dje¬ 
luju na hranu, koju potražuje gusje¬ 
nica moljca. Dođu li dakle uza sve 
to moljci na predmete ovako zašti¬ 
ćene, moraju da poginu od gladi. 
Prednost eulana još je i u tome, što 
ovako očuvani predmeti mogu da 
ostanu trajno u svakidašnjoj upo¬ 
trebi, a za njihovo spremanje nisu 
potrebne nikakve osobite priprave 
(hladne prostorije i posebni ormari). 

Pored gusjenica moljaea dolaze 
kod nas u obzir kao štetočinje, koji 
rastaču vunu, još larve sitnih tvrdo- 
krilaea (kornjaša) roda Anthrenus, 
koje nisu veće od 5 mm. Eulan si¬ 
gurno suzbija i sve napadače vune, 
a to je daljnja golema gospodarska 
prednost ovih preparata. 

Krzno i tekstilna roba može se 
očuvati od moljaea i drugih škodlji¬ 
vih kukaca dakako i bez eulana. 
Prema opažanjima G. A1 g a r d-a iz 
Stockholma (Die Umschau 1935, br. 
18, str. 353) postizava se to na taj 
način, da se stvari, koje su određene 
za čuvanje, najprije zagriju na 55 
do 65° 0. i tako usmrte jaja šteto- 
činja. Odmah zatim izloži se roba 
ohlađivanju do ledišta ili do blizu 
ledišta. Ovom niskom temperaturom 
usmrte se još eventualno žive larve 
ili kukci. Po tom se roba spremi u 
prostoriju, u kojoj se stalno podr¬ 
žava temperatura oko ledišta. 

Ne sumnjamo nipošto o uspjehu 
ove metode suzbijanja škodljivih ku¬ 
kaca, ali je postupak sa eulanom 
kao već prokušanim Insekticidom 
(sredstvom koje usmrćuje msekte) 
mnogo jednostavniji. 

Zmijski splet... Gle, zamalo da 
na nju nisam zakoraknuo! Nisam je 
nasred ceste onako smotanu u klup- 

ko gotovo ni opazio. Otrovnica ... 
živa je i ne plaši me se. Nekako se 
čudno previja kao da trpi silne boli. 
Zacijelo ju je zahvatilo konjsko ko 
pito ili je preko nje prešlo kolo.. 
Mora da joj je zaista teško, jer je 
unatoč mojoj blizini od ciglih neko¬ 
liko centimetara i štropota okova¬ 
nih planinskih cipela posve ravno¬ 
dušna. Pa i blagi pogled njenih ma¬ 
lih blještavih očiju budi u meni po¬ 
misao kao da očekuje neku pomoć... 

Bila je to riđjovka. Ovogodišnje 
sunčane zrake svibanjskog jutra, ja¬ 
če nego drugih godina, privukoše 
ju iz zasjenjenog šikarja ispod sti¬ 
jena Kamenih Svatova 1 na šumsku 
cestu, da na užarenom kamenju i 
pijesku zagrije svoje ledeno tijelo. 

Njena smeđja boja snažno se isti¬ 
cala na skoro bijelom pjcskovitom 
tlu. Još se jačo isticala sama šara 
(krivuljica), koja se niz leđa prote¬ 
zala u vrlo skladnoj tamno-smedjoj 
boji. U šumi bi jo jedva primijetio 
zbog njeno zaštitne bojo, koja se 
posve slažo sa bojom osušenog šum¬ 
skog lišća. 

Uz smeđu boju primjećujem i si¬ 
vu. Da nije to trbušna strana otrov¬ 
nice? No ,nije. Bit ćo prije, da su 
to dvije zmijo. Pa jasno, eno i dru¬ 
goga repa. Ali gdje je druga glava? 
Valja da je sakrivena u tom zmij¬ 
skom čvoru. Tu mora da se nešto 
zbiva. Stvar mi postaje zanimljiva. 

Odloživši naprtnjaču sjednem na 
obližnji oveći kamen, s kojega sam 
imao čitavi prizor u blizini cd pola 
metra. Prebacivši ruke preko kolje¬ 
na, motrio sam klupko s protivne 
strane, tako da je vidljiva glava 
bila okrenuta spram mene. 


* Kameni Svatovi, dolomitno sti¬ 
jene kod Podsuseda blizu Zagreba, 
osetbujna izgleda. O njima narod 
priča, da su to neki svatovi, koji 
sn se skamenili. Ured. 


Ni sagnuti položaj mojega tijela, 
pa ni fićukanje nije zmije ni naj¬ 
manje smelo. Slobodna glava nije 
se na me obazirala, kao da je pot¬ 
puno gluha i slijepa. Gipko tijelo 
smedje boje uvlačilo se poput gu¬ 
mene cijevi bez prestanka, ali po¬ 
sve lagano u sve tjesnije klupko. 
Sjetio sam se jednog lanjskog opisa 
iz »Prirode« o parenju ridjovki i 
zaključib, da će to biti po srijedi. 
Ovaj moj prvi nalaz htjedoh sni¬ 
miti, ali na žalost ba.š danas, kad bi 
mi fotografski aparat tako dobra 
došao, nisam ga sa sobom ponio. Ni¬ 
je mi dakle preostalo drugo nego 
promatrati zanimljiv đogadjaj, koji 
mi je pružao neobičnu zabavu. Na¬ 
ravno, da sam pomno buljio u taj 
zmijski splet, koji je postajao sve 
napetijim predmetom moje pažnje. 
Iz klupka se naime pojavila napo¬ 
kon i druga glava .. .Bijahu to do¬ 
ista dvije zmije otrovnice u pare¬ 
nju. 

četiri sitne točke, usađjene u si¬ 
voj i smedjoj srcolikoj glavi, sjaje 
se poput izbrušenih dragulja. Iz njih 
sijevaju odrazi strasti. Smedja gla¬ 
va ženke u jačoj je pokretnosti. Ti¬ 
jelo mužjaka izgleda kao da je uko¬ 
čeno. Oko njegove glave smedja se 
glava ženke neprestano pruža i ovi¬ 
ja palueajući rašljastim jezikom. 
Rep ženke omotao se oko sredine 
trupa mužjaka, dok se rep mužja¬ 
ka ispružio po tlu gotovo ukočen. 
Oba tijela smataju se u sve čvršći 
čvor. 

Ženka otvara napola ralje poput 
psa kad reži. Po gđjekoji pnt za¬ 
hvaća i ralje mužjaka, koji se vla¬ 
da gotovo apatično. Napokon su se 
čeljusti mužjaka potpuno nalazile u 
raljama ženke, i to u unakrštenom 
položaju. Ženka je bila na kraju u 
potpunoj pomami, dok je mužjak iz¬ 
gledao tako nemoćno kao da je bez 
svijesti ... 


•Ne znam, kako dugo je trajalo to 
milovanje zmija, prije nego sam 
ovamo došao. Moje promatranje tra¬ 
jalo je tri četvrt sata. Željan pro¬ 
mjene, naumili preplašiti zmije ka¬ 
kvim predmetom, da vidim, hoće li 
par i nadalje ostati u svom spletu 
ili će se razmrsiti i nekud sakriti. 
Naprtnjaču sam odnio kakvih pede¬ 
set koračaja dalje. Naoružan bati¬ 
nom vratih se u blizinu zmija,' no 
moja me srčanost odvukla natrag za 
dobrih pet koračaja. Tu sam olju¬ 
štio narandžu, čiju koru sam raski¬ 
dao na komadiće. Prvi komadić, ko¬ 
ji sam bacio prema zmijama, pao 
je tik uz njih i nije ih Smeo. Drugi, 
nešto teži, pao je upravo na njih. 
U trenutku se uzdigla glava ženke 
s protegnutim vratom, a oči su sijev- 
nule kao da traže žrtvu. Mojim ti¬ 
jelom prolazili su hladni trnci. Sta¬ 
jao sam nepomično poput kipa, no 
čini mi se, da me je sitno oko bi¬ 
jesne vipere ipak spazilo. Za neko¬ 
liko trenutaka zmija je svoju glavu 
spustila k zemlji, a iz isprepletenog 
čvora izvlačila se dosta brzo 70 cm 
dugačka riđovka. Odmicala je u 
smjeru šikarja, gotovo u ravnoj li¬ 
niji, najprije cestom, a zatim se us 
pela po okomitom i do pola metra 
visokom kamenu do šikarja, gdje je 
u lišću nestala . . . 

Mužjak, koji je mogao biti duga¬ 
čak kojih 50 cm, ostao je nasred ce¬ 
ste ispružen i nepomičan. Kao da 
je mrtav! Ja sam ostao i nadalje 
miran. Očekivao sam povratak žen¬ 
ke. Zanimalo me, hoće li se isti pri¬ 
zor ponoviti i kako će početi. Me¬ 
đutim ženka se više nije vraćala. 
Nakon stanke ođ jedne minute, mu¬ 
žjak je počeo pokazivati znakove ži¬ 
vota. Napokon se toliko oporavio, 
da se počeo pomicati, ali tako ne¬ 
moćno i tromo, đa je u vremenu od 
pet minuta prevalio jedva jedan me¬ 
tar. Moj pogled ga je tako dugo 


pratio, dok ga nije nestalo u zele¬ 
nom korovu na suprotnom rubu ce 
ste ... Vladimir Horvat 

Slučaj anoftalmije (bezočnosti). 
Majka donosi dijete na pregled. Cu¬ 
rica se zove J u k i ć Zorka, rođena 
je u Posušju, 40 dana stara. Porod 
jo bio normalan. Od šestero rođene 
djece svi su živi i zdravi. Majka 
donosi dijete, jer, veli, još nije pro¬ 
gledalo ... 

Na prvi pogled primjećuje se kod 
djeteta, da su očni kapci uvučeni, 
kao da pod njima nešto fali. Kod 
pritiska prstom osjeća se faktično 
praznina, samo kad se jačo pritisne, 
naiđe se pod prstom u đubljini na 
neku malu kvržicu. Zavrćući gornji 
i donji kapak desnoga i lijevoga oka 
vidi se blijeda koža sluznica bez 
ikakvog traga oonili jabučica. 

Dijeto drži sklopljene kapke, a 
na lijepom i punahnom licu, čini 
mi se, kao da već vidim onaj tužno- 
resignirani izraz lica tako svojstven 
slijepcima... 

— »Božja volja!« uzdahne majka, 
a licem joj prođe izraz prigušene 
majčinske boli. Otac veli, da je po¬ 
sljednjih dana primijetio, kako cu¬ 
rica okreće glavu prema .svijetlu. 
Neću da im oduzmem tu posljednju 
roditeljsku iluziju... i velim, da će 

se još vidjeti kasnije, što će biti... 

* 

Promjene obujma očnih jabučica 
su dosta česte prirođene griješke u 
razvitku oka, i dobrim su dijelom u 
vezi sa raznim oboljenjima očiju, 
ali potpuna »anophthalmia«, to jest 
pomanjkanje ili nedostatak očiju je 
veoma rijetka. 

Ogromno povećanje očiju kod 
djeeo, tako zvana »buphthalmia« 
(volovske oči) nalazi se najčešće kod 
jednoga oboljenja očiju tako zvane 
dječje mrene (infantilni glaukom), 
kod kojega poradi jakoga pritiska 

intraokularne (očne) tekućine popu¬ 
štaju i onako još meke očne ovoj¬ 
nice i tako se obujam oka znatno 
poveća. • 

Jako smanjenje obujma očne ja¬ 
bučice zove se »mikropbtlialmia«. Kod 
mikroftalmije obično je smanjen 
i koštani obruč očne šupljine. Takve 
sitno oči imaju često i oslabljeni 
vid. 

Anoftalmija može da bude jedno¬ 
strana ili dvostrana. Ova se konge¬ 


nijalna (prirođena) anomalija nai¬ 
lazi često kod više djece u jednoj 
istoj obitelji. Tako francuski oku¬ 
lista P o u 1 a r đ spominje slučaj, 
gdje je u jednoj obitelji troje 
muške djece bilo bez očiju, a dvoje 
ženske sa potpuno normalnim oči¬ 
ma. 

Uzroci anoftalmije su dosada pot¬ 
puno nepoznati. 

Mostar 27. VI. 35. 

Dr. Dojmi Lovro 


VIJESTI 


C'agalj na otoku Premuđi. Po¬ 
sljednjih godina je nekoliko puta 
prolazila našim novinama vijest o 
nekoj zvijeri, koja se pojavila na 
otoku Premuđi i tamo počinjala 
silne štete, a za koju se naslućivalo, 
da je ili vuk ili čagalj'. Kako je 
otok Premuda jedan od najkrajnjih 
otoka zadarslto-šibenskoga arhipela¬ 
ga, udaljen od postojbine čaglja 
(Korčula, Pelješac) za mnogo mor¬ 
skih milja, tajanstvena zvijer, koja 
se znala pomno sakrivati punih 
šest i pol godina, držala je u ra¬ 
zumljivoj napetosti i našu pažnju. 
Međutim smo nedavno dobili obavi¬ 
jest, da je zvijer napokon uhvaćena 
i da se radi o čagljn. Pošto smo bili 
uvjereni da ovaj čagalj nije dospio 
na Premudn sa dalekog otoka Kor- 
čnlo ili sa dalmatinskoga kopna, 
preplivavši široko more, nego da je 
bio podmetnut od nekoga valjda iz 
osvete, upravili smo u tome smislu 
pismo na župni ured u Premuđi, 
odaklo nam je stigao ovaj zani¬ 
mljivi odgovor, za koji zahvalju¬ 
jemo uslužnom piscu: 

»Još 1929. godine bio je donesen 
na ovaj otok jedan čagalj i iz zlobe 
stavljen od kriomčara, kojima je 


bila pomanjkala roba sakrivena n 
groblje. Kroz vrijeme od šest i po 
godina zaklao je ovaj čagalj 1 255 
ovaca i 29 kokoši ju; osim toga još 
oko 200 ovaca, koje su seljani sta¬ 
vljali u šumu i koje su živjele 
pustopašno. 

Iz početka su seljani držali, da 
ovce kolju domaći psi i pošto nije 
klanje prestaj'alo, a šteta bivala sve 
veća, morali su pobiti sve pse. Ali 
kad su mnogi noću vidjeli onu zvi¬ 
jer, koja bi se sakrila u tren oka, 
seljani sn uvidjeli zabludu i opet 
nabavili pse, skoro svaka treća 
kuća, ali bez uspjeha... U tri po¬ 
sljednje godine bile su poduzete i 
tri hajke, ali također bez uspjeha. 
Tek na S0. svibnja t. g. zapao je ča¬ 
galj u željeznu stupicu (sklopieu). 
Gvožđe mu je uhvatilo prednju de¬ 
snu nogu, ali je on bježao sa gvož- 
đc-m još 1500 metara daleko, dok se 
nije zamorio. Napokon su ga seljani 
našli i dotukli vilama i ušicama od 
sjekire, čaglja su poslali na sresko 
poglavarstvo u Preko (na otoku 
Ugljanu), koje je bilo raspisalo na¬ 
gradu za onoga, koji zvijer ubije ili 
živu uhvati. 


Bio je to pravi čagalj (Canis 
aureus), i to mužjak, koji se i pario 
sa kujama, ali su seljani šteniće 
ubijali, netom bi poznali, da sliče 
na čaglja. 

Kad bi čuo zvona, uvijek bi vi- 
jao, pa, ga je i potpisani čuo noću 
vi jati nekih šest puta ... 

Premuda 25. lipnja 1935. 

Don CiriJ Pelajie, 
upravitelj župe. 

Čaglji u Boki Kotorskoj. Dne 12. 
lipnja o. g. donijele su zagrebačke 
»Novosti« iz Kotora ovu bilješku: 
»Ima već nekoliko godina, kako se 
u Boki prilično razmnožiše čaglji. 
Njihov porast naročito se zapaža u 
Grbaljskoj općini, gdje je već u ne¬ 
koliko navrata bila od čagalja na¬ 
padnuta stoka na paši. Seljaci na¬ 
stoje da ih što više utamane, no 
čaglji se usprkos svemu sve više 
kote i razmnožavaju. Jednom se¬ 
ljaku iz Grblja, Milu Lazareviću, 
pošlo je za rukom da učini pokolj 
među čagljima. Sa nekoliko metaka 
ubio je sedam čagalja, oci kojih dva 
muška i pet ženki. Lazarević je 
čaglje našao na leglu.« 

Sadržaj ove bilješke nas je izne¬ 
nadio, jer se radi o novom nalazištu 
čaglja u Dalmaciji. Obratili smo se 
u toj stvari na upravu općine Gr- 
baljske, odakle smo primili odgovor, 
koji je u svemu potvrdio vijesti o 
eaglju u Boki Kotorskoj. 

»U odgovoru na Vaše cijenjeno 
pismo od 19. VI. t. g. glede čagalja, 
koje je ulovio ovdašnji stanovnik 
Milo I. Lazar ovio čast mi je 
izvijestiti ovo: 

U općini Grbaljskoj prije svjet¬ 
skoga rata nije bilo čagalja, ali je 
bilo veoma mnogo vukova. 

Od rata vukovi su potpuno ne¬ 
stali iz ove općine, a ovdašnji svi¬ 
jet tumači kao razlog, da su za vri¬ 
jeme rata poplašeni i pobjegli usli¬ 


jed velike pucnjave topova i pušaka 
između austrijske i crnogorske voj¬ 
ske, što jo sasma moguće, jer je te¬ 
ritorij ove općiue od 1914. do 191G. 
godine bio ratno poprište. 

čaglji su se danas toliko umno¬ 
žili u našoj općini, da se na poje¬ 
dinim mjestima mogu čuti i usred 
dana, kako urlaju, a ovdašnjem sta¬ 
novništvu počinjaju ogromne štete 
na stoci. 

Osim naše općine ima ih mnogo 
još i u općini Krtolskoj i općini 
Luštičkoj, a narod vjeruje, da su se 
naselili sa poluotoka Pelješca, 

Dakle čagalj se opazio ovdje od 
1917. ili 1918. godine. 

Bilo je mnogo slučajeva, da su 
pojedinci ulovili čaglja oilo puškom 
bilo perenjem gvozda za zvijerke, 
te su njihove kože prodavali u Ko¬ 
loru za 25—30 dinara i istodobno 
prijavljivali slučaj vlastima, nada¬ 
jući se za neku nagradu, koja ve¬ 
ćini, bar kako pričaju, nije bila is¬ 
plaćena. 

Lazarević sa svojim susjedi¬ 
ma našao je i prošle • godine na 
istom mjestu devet mladih čagalja, 
i udavili su ili u moru. Bilo je osam 
ženki i jedan muški, a ove godine 
našli su sedam komada, koje sam i 
ja vidio. Bilo je pet ženki i dva 
muška. Pričali su mi, da je u jednoj 
skrovitoj šumici pod jednim kame¬ 
nom duboko u zemlji bilo njihovo 
skrovište u blizini kuća, da su mje¬ 
štani čuli svaku večer njihovo bau- 
kanje i urlanje, pa su ili našli ne¬ 
čiji kerovi ,a onda su pomoću kram¬ 
pe iskopali zemlju i izvadili ili.« 

U Grblju 25. VI. 1935. 

Lazar Gjuranović, 
činovnik općine Grbaljske, srez 
Boko-kotorski. 

Prstenovane ptice. U trećem bro¬ 
ju »Prirode« od ove godine ima bi¬ 
lješka pod ovim naslovom, u kojoj 

se spominje jedna divlja patka sa 
oznakom »Leningrađ, kos nov Institut 
D 10132«. Uredništvo »Prirode«, koje 
je nalaz dalje priopćilo, dobilo je 
naknadno dopis od prof. G. Dop- 
p el m a i r-a iz Leningrada, u kojem 
javlja, da je patka pripadala običnoj 
vrsti Anas platyrhyncha {— A. bo- 
scas) i da je bila prstenovana za 
vrijeme mitarenja na jezeru -Ilmen 
kod Novgoroda u pokrajini Lenin- 
građ 15. srpnja 1932. godine. — U 
dopisu so dodaje, da je već prije 
jedna patka sa jezera Ilmen nađena 
u Dalmaciji (Der Vogelzug, Bd IV, 
•H. 4, 1983, p, 150, 153). 

Vađenje spužava iz mora. U pro¬ 
šloj godini izvađeno je iz mora 
ukupno 125.000 komada spužava. Vri¬ 
jednost tih spužava iznosi oko" 272.000 
dinara. Vađenjem spužava bave se 
samo ribari iz Zlarina i Krapnja. 
Spužve su lovljene uz obalu od Paga 
do Korčule. Oko vađenja spužava 
bilo je u prošloj godini zaposleno 
76 ribara i oni su u lovu proveli 
90 dana. Uposleno je bilo 10 lađa sa 
ostima i 7 lađa sa ronilačkim apara¬ 
tima. Sa ostima je izvađeno 35.000 
komada, dok su ronci izvadili 90.000 
komada. Prodano je 42.000 komada 
spužava, dok je još ostalo 83.000. 

Naše spužve poznate su u svijetu 
pod imenom dalmatinske spu¬ 
žve, a pripadaju vrsti Euspongia 
officinalis adriatica, tako nazvane po 
Jadranskom Moru, premda su raspro¬ 
stranjene i u čitavom istočnom dijelu 
Sredozemnoga Mora i uz obale sje¬ 
verne Afrike zapadno oko Tunisa. 
Naše spužve su na dobrom glasu i 
samo su ođ njih bolje fine levan- 
tinske spužve (Euspongia offi¬ 
cinalis mollissima), koja dolazi iz 
istočnoga dijela Sredozemnoga Mora, 
sa obala Sirije, Krete i Cipra. 

Pored ovih spužava dolaze u trgo¬ 
vini također spužve iz Udruženih 


Država Sjeverne Amerike (Florida) sa 
ostrva Bahamas, iz Mexika, Austra¬ 
lije i sa ostrva Madagaskara, ali ni¬ 
jedna vrsta spužve ne može da se 
takmi sa finom levatinskom i dal¬ 
matinskom spužvom. One su ne samo 
kod nas, nego i u ostaloj Evropi naj¬ 
običnije spužve praliee. 

Naše ljekovito bilje. Zna se, da 
je farmakognozija (nauka o lijeko¬ 
vima) pretežnim dijelom povezana 
sa botanikom. Biljke vrše u Ijekar- 
stvu vrlo važnu zadaću. Najveći dio 
lijekova potječe upravo iz biljnoga 
svijeta, i to služe kao lijek ili čitave 
biljke ili pojedini njihovi dijelovi. 

I u našim narodnim ljekarušama 
spominju se poglavito ljekovite bilj¬ 
ke, koje narod zove »trave«, a vje¬ 
ruje da za svaku bolest ima i po¬ 
sebna trava. 

Naš narod liječi se od davnine 
ljekovitim biljem i sakuplja ga u 
te svrhe. On ga vrlo dobro poznaje 
i cijeni, a dao mu je i najljepša ime¬ 
na i opjevao ga je u svojim narod¬ 
nim pjesmama. 

Naša zemlja je upravo na glasu 
s mnogih ljekovitih biljaka, samo što 
se dovoljno ne iskorišeuje ovo njeno 
biljno blago, koje s malim izuzecima 
na mjestima, gdje je poniklo, i pro¬ 
pada, umjesto da se skuplja i ko¬ 
risno unovči. 

Uviđajući potrebu i važnost ove 
grane privrede izdala je Jugofarma- 
cija knjigu »Naše ljekovito bilje«, 
koja ima poslužiti kao uputa za po¬ 
znavanje tih ljekovitih biljaka, a 
ujedno kao uputa, kako treba takvo 
bilje sakupljati, sušiti i spremati. 

Treba naime znati, da se potreba 
naših ljekarnica danas još u mno¬ 
gom namiruje uvozom ljekovitog bi¬ 
lja iz inozemstva, koje bi se moglo 
nabaviti u našoj državi, kad bi se 
naš narod počeo u većem stilu ba¬ 
viti sakupljanjem takvoga bilja. Ne¬ 


ma sumnje, da bi se ovom granom 
privrede u današnja teška vremena 
mnogo pomoglo ne samo malom čo¬ 
vjeku, koji bi došao do lake i ko¬ 
risne zarade, nego bi s druge strane 
i naše tržište ljekovitim drogama 
došlo u svjetskoj trgovini do onoga 
mjesta, koje ga punim pravom za¬ 
pada po vrijednosti i kakvoći našeg 
prirodnog materijala. 

Za razliku od drugih knjiga o 
ljekovitom bilju, koje su izašle na 
našem jeziku, knjiga Jugofarmacije 
ima uz tačne opise pojedinih biljnih 
vrsta kolorirane slike u vjernim 
prirodnim bojama, tako da ih svatko 
može lako prepoznati. Knjiga sadr¬ 
žava u svemu 95 opisa i isto toliko 
slika biljaka u boji, a na kraju je 
uputa, kako se kupi, sabira i suši 
ljekovito bilje. 

Preporučamo ovu dobro sastav¬ 
ljenu, korisnu i otmeno opremljenu 
knjigu pažnji čitalaca »Prirode« (Do¬ 
biva se kod Jugofarmacije d. đ. Za¬ 
greb, Jukićeva ul. 12. Cijena broši- 
rano 20 dinara, uvezano 35 dinara). 

Lov u Kolašinu. U posebnim iz¬ 
danjima Etnografskoga muzeja u 
Beogradu izašla je kao treća sveska 
monografija pod ovim naslovom iz 
pera Mitra S. Vlaliovića, u ko¬ 
joj se opisuje kolašinska oblast sa 
lovačkoga gledišta. Knjiga ima ova 
poglavlja: O lovcima. Kad se lovi. 
Boravišta i skloništa divljači. Oru¬ 
žje, sprave i strašila (plašila). Kako 
so lovi. Zaštita divljači. Raspozna¬ 
vanje divljači po starosti i spolu. 
Lovački kerovi. Lovačka puška. Po¬ 
djela lova. 

Stvarnoj građi dodana je folklo¬ 
ra: priče, vjerovanja i vraćanja o 
životinjama, koje se love; običaji, 
vjerovanja i vraćanja o lovu uopće; 
vjerovanja o životinjama koje je 
grehota ubijati; divljač u narodnom 
ljekarstvu i t. d. Pobilježena su i 



narodna imena životinja koje se 
love, a i ostala lovna terminologija. 
Knjiga može da zanima jednako 
prirodoslovca, etnografa i filologa. 

Nova knjiga iz pčelarstva. Diza¬ 
nje pčelarstva sa primitivnog nači¬ 
na na stepen privredne grane, koja 
ima svoju naučnu teoriju, otpočelo 
je za naš narod u Srijemskim Kar¬ 
lovcima. Zanimljivo je, da taj posao 
nije obavio neki privredni stručnjak, 
nego jedan filolog: prof. Jovan Ži¬ 
va n o v i ć, poznat sa svojih radova 
iz slavistike (umro 1916). Zanimljivo 
je znati i to, da je pčelarstvo kao 
privredna grana u istom mjestu do¬ 
bilo i svoju prvu samostalnu kate¬ 
dru na staroj karlovačkoj bogoslc 
viji. 

Bio je sretan slučaj, što je u 
mjesto sa takvim tradicijama došao 
poslije rata profesor dr. Simeun 
Grozdanić, koji je kod nas prvi 
stavio racionalno' pčelarstvo na na¬ 
učne osnove. Baveći se naučnim ispi¬ 
tivanjem pčela i svega što je u vezi 
sa pčelinjim životom, Grozdanić 
je prije nekoliko godina osnovao u 
Srijem. Karlovcima stanicu za ispi¬ 
tivanje pčela, u kojoj promatra, iz¬ 
vodi pokuse (oglede) i provjerava. 
O rezultatima toga rada objavio je 
Grozdanić dosad nekoliko odli¬ 
čnih radova, o kojima smo izvijestili 
u »Prirodi«. 

Ali Grozdanić nije zaboravio 
ni na potrebe praktičnoga pčelar¬ 
stva, znajući da mnogim pčelarima, 
a i naučnim radnicima, često nedo¬ 
staje upravo elementarno znanje iz 
praktičnoga rada. Zbog toga je ne¬ 
davno objavio knjigu »Osnovi prak¬ 
tičnog pčelarstva«, u kojoj je pre¬ 
gledno iznesena cijela pčelarska 
praksa (po mjesecima), kao i glavne 
stvari iz pčelarske teorije (dodatak). 

Dodatak ima ova poglavlja: Pče¬ 
linje gnijezdo i stan. Pčelinje dru- 

štvo. Pčelinja flora. Pčelinja hrana: 
med i cvijetni prali. Neprijatelji pče¬ 
la. Košnica u svjetskom i našem 
pčelarstvu. 

Ova knjiga đra Grozđanića kori¬ 
sno će poslužiti svim pčelarima u 
Jugoslaviji, jer je udešena prema 
našim prilikama i za naše prilike, 
a moći će se dakako upotrebiti i 
kao udžbenik pčelarstva za sve škole, 
u kojima se predaje pčelarstvo. Ra¬ 
zumije se samo sobom, da je knjiga 
također od velikoga interesa za sva¬ 
koga biologa, naročito za onoga, koji 
se bavi izučavanjem soeialnili inse- 
kata. 

Knjiga ima 28 slika u tekstu, a 
obuhvata 128 str. (Knjižara štampar¬ 
skog i izdavačkog d. đ., Novi Sad. 
Cijena 25 dinara). 

Linne-ova kuća — muzej. Ne¬ 
davno je u prisuću švedskoga, na¬ 
sljednika prijestolja Gustava 
Adolfa posvećena 200 godina 
stara kuća u općini Stenbrohult u 
Smaalanđu (južna Švedska), u kojoj 
se rodio i odrastao znameniti pri¬ 
rodoslovac, u prvom redu botaničar, 
Karlo p 1. L i n n ć, koji je nosio 
naslov »kralj cvijeća«. Kuća, koju 
su obnovili i pretvorili u muzej, bi¬ 
jaše nekad dom L i n n e-ova oca, 
pođžupnika općine Stj'inbroliult. 

Upravo prije 200 godina objavio 
je Linne svoje veliko djelo »Sy- 
stema' naturae« (Sistem prirodo), 
koje je u botanici značilo novu 
epohu zbog toga, što je Linne 
upotrebio spolne organe biljaka, za 
svoj umjetni sistem, kojim se još 
danas služe botaničari kod određiva¬ 
nja biljaka. 

U svečanom govoni, što ga je 
tom zgodom održao švedski nasljed¬ 
nik prijestolja, naročito je istaknuo, 
da n naučnoj literaturi cijeloga 
svijeta ima samo malo knjiga, koje 
su još danas zadržale svoje teme¬ 


ljito naučno značenje od prije *200 
godina. 

Linneova kuća jo prešla u vlas- 
sništvo lokalnog domovinskog kul¬ 
turnog društva, koje nosi također 
ime Linne i ono će odsad časno, 
čuvati uspomenu jednoga od najve¬ 
ćih muževa znanosti. 

Iz prirodoslovno literature. Pri¬ 
mili smo ove radove: 

Naše ljekovito bilje. Izdala Jugo- 
farmacija d. d. Zagreb. 1985. 

Dr. Simeun Grozđanić: Osno¬ 
vi praktičnog pčelarstva. Novi Sad 
1935. 

Dr. Feđor M i lt i č: Slovenija v 
luči tablice redosleda umiranja. 
Ljubljana 1985. 

Dr. Otmar Trausmiller: Le 
paludisme dans les iles de l’Ađria- 
ti<iue Krk, Rab et Pag. Pariš 1935. 

Hitar S. Vlaković: Lov u Ko- 
lašinu. Beograd 1983. 

Dr. Stanko Hi holi ć: Kemijsko 
istraživanje jodnih voda u Jugosla¬ 
viji. Beograd 1934. 

Dr. Stanko Hikolić: Kemijska 
analiza zemno-alkalične kiselice u 
Očeslavcima. Beograd 1934. 

Dr Hilutin Radova no vic: 
Anatomische Stuđien am Schlangen- 
kopf. Jena 1935. 

Dr. Antun Vrgoč: Honopol pi¬ 
javica za vrijeme lirv.-slav. Vojne 
Krajine. Zagreb 1935. 

Naš lov. Pod ovim naslovom iz¬ 
dala je nedavno Družba sv. Holiorja 
u Celju priručnik za lovce, koji je 
priredio Mirko Šušteršič, a u 
kojemu sn još surađivali drugi lo¬ 
vački i prirodoslovni stručnjaci i 
pisei: dr. Stanko B e v k, dr. Viljem 
K r e j 6 i, mr, Gvidon Bakareič, 
šumar Miroslav HanzIowsky, 
dr. Ivan Lovrenčič, prof. Peter 
Žmitek, Hugo T u r k, Viktor 
Heriort, Ivan Župan i Anton 
M 1 a d i č. Knjiga je dakle plod po¬ 



vijesti 


đjele rada po užim strukama nauke 
o lovu i može se reći, da je u slo¬ 
venskoj stručnoj literaturi ispunila 
dostojno svoje mjesto. To je tim 
važnije, što Slovenci nisu dosad 
imali priručnika ove vrste. Knjiga 
je priređena tako, da će se njom 
moći služiti osim lovaca svi prija¬ 
telji prirode i prirodnih nauka, n 
prvom redu zoolozi, koji će naročito 
u poglavljima »Lovsko živaloslovljes 
(dr. Stanko Bevk) i »Divi jad« 
(ing. Mirko Šušte r S i 5) naći va¬ 
žnih podataka za svoju struku. Na 


kraju knjige nalazi se- abecedni ime¬ 
nik životinja, koji omogućuje laki 
pregled zoološke građe. 

Prva knjiga o gajenju lova na 
našem jeziku, koja je ujedno udarila 
temelj lovačkoj znanosti kod nas, 
bio je »Hrvatski lovđžija« (Zagreb 
1887) od Josipa Ettingera. Po¬ 
slije je još samo priđošlo »Lovstvo« 
od Frana Žav. Kesterčaneka 
(Zagreb 1896), tako da sad imamo 
u svemu tri priručnika za nauku o 
lovu. 



RAZGOVORI 


R. K. (Zagreb). Na Vaše pitanje 
glede »gnijezda riđovki kod Horva- 
tovca« u zagrebačkoj okolini ne mo¬ 
žemo so odlučno izjaviti, jer opis 
zmije nij'e isto, što i živa zmija. 
Trebali bismo da vidimo bar jedan 
primjerak žive ili mrtve zmije. To 
je tim važnije, što ima jedna vrsta 
zmije, koja je vrlo slična riđovki, a 
česta je u zagrebačkoj okolici, ali je 
neotrovna. To je gladiš ili smu¬ 
li ulja (Coronella austriaca), koja 
svojim vladanjem i vanjskim izgle¬ 
dom tako napadno oponaša riđo v- 
ku (Vipera berus), da je s njom, 
kako dobro tvrdi herpetolog- prof. 
Franz W e r n e r, često zamjenjuju 
dapače naučno obrazovane osobe. 

Poput riđovke ima ova neotrov- 
nica trouglastu, od trupa izrazito 
odijeljenu glavu i snažno, zdepasto 
tijelo s kratkim repom. Jednako je 
poput riđovke prilično troma i ujed- 
Ijiva. Pa i bojom i šarama naliči 
riđovki. Naši primjerci smukulje re¬ 
dovno su crveno- li žuto-smeđe boje 
sa zagasitim šarama i pjegama. 

U zagrebačkoj okolini poznamo 
ovu vrstu sa više staništa (Samobor, 


Podsused, Sv. Jakov, Šestine, Maksi¬ 
mir, C'mrok, Mirogoj, Tuškanac). 

Sa svim tim nije isključeno, da 
so u Horvatovcu radi o pravoj ri¬ 
đovki, koju također poznamo iz ne¬ 
posredne blizine grada (Bukovac, 
Maksimir), a također iz drugih neda¬ 
lekih mjesta (Resnik, Božjakovina, 
Paukovee, Sveta Helena, Sveti Ivan 
Zelina, Križevci, Samobor, Jaska, 
Karlovac). 

Pored tipične riđovke dolazi na 
svim tim mjestima i njena melano- 
tična (orna) odlika Vipera berus 
prester, koja je ozgo crna poput 
ugljena, ozdo crno-siva, a samo na 
vršku repa s donje strane blijedo 
narančasto žuta. Izgled je stravičan, 
pa je ova odlika riđovke otud i do¬ 
bila svoje njemačko ime »Hohlenot- 
ter« (paklenska zmija). 

M. Ilirtz 

S. J3. (Jajee). U planinskim kra¬ 
jevima Gorskoga Kotara i Slovenije 
hvataju puhove u posebne p u h o- 
lovke, koje razmjeste u šumi. — 
U voćarima hvataju puhove u stu¬ 
pice s j e n i č a r k e, koje pod- 

meću u rašlje na voćkama. U prvom 
slučaju služi ' kao meka bukvica 
(bukov plod) ili komadić jabuke, u 
drugom sjeme od konoplje. — Van- 
redan uspjeh obećava ovaj način 
lova: U zemlju se zakopa bačva do¬ 
nekle ispunjena voćem, koja ima 
gore samo jedan prilaz, naime cijev, 
u kojoj su željezne žice tako pri¬ 
čvršćene, da se puk može uvući, ali 
se ne može izvući napolje. U takvu 
lovku može čovjek da polovi u 
jednoj jeseni po nekoliko stotinu 
puhova. — Puhovi, koji ne žive u 
duplju drveća, nego u »pušinama« 
(rupama u zemlji), mogu se vrlo 
uspješno tamaniti sumporovim uglji¬ 
kom. U tu svrhu natope se ovim 
trovilom veća klupka kudjelje ili 
oveće platnene krpe, koje se štapi¬ 
ćem što dublje zature u zjalo pušine, 
a po tom se zjalo dobro zabrtvi i 
zabije zemljom. Ako ima na pušini 
više zjala, dovoljno je, ako se sum¬ 
porovim ugljikom namire samo 
glavne rupe, a sporedne samo dobro 
zabrtve. Ponovljena pregledavanja 
pušina lako će nas uvjeriti, da su 
zjala ostala neprokopana, što znači, 
da smo puhove zatrli. 

Dakako kod manipulacije sump. 
ugljikom traži se oprez, jer njegova 
mješavina sa uzduhom lako eksplo¬ 


dira, pa se valja kloniti svakog go- 
rećeg svijetla, ali i gorećih cigara 
i lula. m H— 

Ć. Š. (Zagreb). Citološka litera¬ 
tura je upravo ogromna. Dosad je 
nedostajalo djelo, koje bi bilo u 
istinu sadržavalo kratko, jezgrovito 
i temeljito prikazivanje citologije. 
Takvo djelo je objavio nedavno (u 
ožujku ove godine) dr. Lothar G e i- 
11 e r, privatni docent sveučilišta u 
Beču, koje će Vam izvrsno poslužiti 
i s obzirom na nauku o nasljeđiva¬ 
nju. Naslov djela: Grundriss der Cy- 
tologie. Sa 209 slika i 295 str. Na¬ 
klada: Gebriiđer Borntrager, Berlin 
\V 35, Schoneberger Ufer 12 a. 

Z. K. (Zagreb). Varate se: muške 
gonade ne leže kod svih sisavaca 
izvan tjelesne šupljine. To je sigurno 
njihov sekundarni položaj. Prvobitno 
ležale su spolne žlijezde posve u tje¬ 
lesnoj šupljini, kako je to još danas 
kod kljunaša (Monotremata), mno¬ 
gih kukcožđeraca, slonova, oklop- 
nika ( Cingulata ), mravojeđaca, ki¬ 
tova i sirena. Kod mnogih životi¬ 
nja ostaje preponski kanal otvoren 
pa so gonade mogu povući u tje¬ 
lesnu šupljinu pomoću osobitoga mi¬ 
šića (Musculus cremaster). 


»Priroda« izlazi svakoga mjeseca osim srpnja i kolovoza. Pretplata iznosi 
60 D na godinu za tuzemstvo, a SO D za inozemstvo. - Za djake iznosi pret¬ 
plata 40 D na godinu. - Pojedini broj »Prirode« stoji 6 D. - Clana " n ^ za 
Hrv. Prirodoslovno Društvo iznosi 80 D na godinu za tuzemstvo, a 100 D za 
inozemstvo. - Plativo i utuživo u Zagrebu. - Tko upravlja kakvo pitanoc 
na »Prirodu« ili Hrv. Prirodoslovno Društvo, a želi, da mu se pismom uzvrati, 
treba da prida i marku za odgovor. Pisma, kojima nije priložena marka * 
odgovor, ne će se uvažiti. - Oglasi plaćaju se po stalnom cjeniku. - Rukopisi 
se ne vraćaju. - Rukopisi 1 svi upiti stručne naravi šalju se na uredništv ^ 
Zagreb, Buconjićeva ulica 27. - Novac, sve narudžbe i reklamacije šalju 
na upravu: Zagreb, Malinova ulica 3. Broj čeko vno uplatnice 37.831. 



ZDRAVLJE 

pomoću ljekovitih svojstava bilja od¬ 
nosno „Hersan čaja”, mješavine 
naročitih ljekovitih biljki po propisu 
doktora R. W.Pearsona, šefa liječ¬ 
nika u Bengaliji (Engl. Indija). 

Dugogodišnjim iskustvom ustanov¬ 
ljena je vrijednost „Hersan čaja” 
i to sa nedvojbenim uspjehom kod 
oboljenja: ovapnjenjn arterija, bolesti 
kolanja krvi, ženskih bolesti, bolova 
kod menstruacije (mijena mjesečnog 
pranja), migrene, reumatizma, bolesti 
bubrega, bolesti jetra, smetnja u že¬ 
lucu, otrovanja, zatvorenosti, gihta, 
crijevnih oboljenja, hemeroida, opće¬ 
nitog i prenaglog debljanja, proti 

žgaravici. — „Hersan čaj” dobiva 
se u svim apotekama. Uzorak šalje 
Vam badava: 

RADIOSAN, ZAGREB 

Dukljaninova 1 


Na osnovu mišljenja Glavnog 
prosvjetnog savjeta prepo¬ 
ručilo Je Ministarstvo pro¬ 
svjete odlukom P. br. 40956 
od 26. X. 1935. časopis 
„Prirodu” u izdanju Hrvat¬ 
skog prirodoslovnog druitva 
u Zagrebu za nabavu svim 
školskim knjižnicama. O tome 
Je obavješteno Hrvatsko 
prirodoslovno društvo dopi¬ 
som prosvjetnog odjeljenja 
kr. banske uprave savske 
banovine br. 62626 
od 16. XI. 1935. 












